text:
Byinshi kuri Daddy Cassanova utifuza ko abahanzi baririmba ku rukundo gusa
Umuhanzi Daddy Cassanova ahamagarira abaririmbyi bo mu Rwanda kuririmba ku bindi bintu bitandukanye aho kuririmba ku rukundo gusa nkuko bimeze ubu.
Uyu muhanzi w’umunyarwanda ariko uba muri Canada, yamenyekanye cyane mu Rwanda mu myaka yashize kugeza nko muri 2008, ubwo yajyaga gutura muri icyo gihugu.
Ahamya ko kuri ubu, agendeye ku bihe bye akiba mu Rwanda, abona umuziki wo mu Rwanda umaze gutera intambwe ariko ngo uracyafite urundi rugendo.
Mu mpera za Werurwe 2017, uyu muhanzi yaje mu Rwanda gusura umuryango n’inshuti. Umunyamakuru wa KT Radio, Gentil Gedeon Ntirenganya barahuye bagirana ikiganiro kirambuye.
Yamutangarije byinshi ku buzima bwe kuva avuye mu Rwanda kugeza ageze muri Canada, aho atuye, afite abana babiri ariko atabana na nyina ubabyara.
Ikiganiro kirambuye:
Kigali Today (KT): Daddy uraho neza?
Daddy: Yego ndaho.
KT: Ikaze mu Rwanda, ikaze kandi no muri Kigali Today.
Daddy: Yego urakoze cyane.
KT: Wari usanzwe uba mu bintu bya “showbiz” uri umuhanzi; mu 2008 abantu bumva ngo uri muri Canada. Byagenze bite?
Daddy: Muri Canada nahatuye kubera abantu twari tuziranye, ubundi nabanje gutura muri Leta ya California hagati ya Los Angeles na San Francisco umwaka n’amezi nk’angahe, nahakoraga projet (umushinga) hamwe n’umwubatsi w’umuhanzi yubaka amashuri ya muzika.
Yashakaga gukora amashuri amwe n’amwe muri East Africa biba ngombwa ko dukorana njye nkamukorera nk’umugenzuzi.
Twubaka ishuri rimwe muri Kenya. Hari n’irindi yashakaga kubaka i Burundi no mu Rwanda ariko ntabwo nzi neza ahantu byaherereye. Uwo sasa niwe wampuje n’abatunganya umuziki bo muri Toronto ariko bo bakoraga injyana ya Funk. Nageze hariya njya mu njyana ya Funk.
KT: 2008 ujya muri Canada, abantu basa n’aho bakubuze. Kubera ko wari ugiye hanze y’u Rwanda. Wabyumvaga ute wowe?
Daddy: Urebye ukuntu naje kubura nk’uko bavuga, ni ukubera ko ngeze hariya ni nk’aho nasanze undi muziki; ni ahantu ugera ukagomba kubanza gufata icyemezo; nashakaga gufata icyemezo ngo ndebe nimba nshobora kubifatanya byombi nkakora indirimbo nke zijya mu Rwanda cyangwa izindi za hariya.
Ariko usanga iyo uri gutangira muri “industry” nk’iriya ikomeye uba ugomba guhatiriza cyane, gushyiramo imbaraga nyinshi cyane, nsanga ntabifatanya neza neza. Biba ngomba ko mba mfashe ikiruhuko gato ku miziki nohereza mu Rwanda nkabanza kwimenyekanisha hariya.
Yashinze itsinda (band) y’abaririmbyi muri Canada
Naje gushinga band (itsinda ry’abaririmbyi), naje gukomeza guhura n’abandi bantu benshi baduhuza n’ibitaramo, ikintu twe twarwanaga nacyo cyane ni ukubona ukuntu twakina amaserukiramuco menshi ashobotse abera hariya.
Kuri ubungubu zose tuzikinamo buri mwaka tuba dufite amaserukiramuco dukinamo. Byaje kumpira, urebye nicyo gituma naje kubura muri muzika y’ino ahangaha ho gatoya kuko nashakaga gushyiramo ingufu kugira ngo izina ryanjye rifate hariya.
KT: Ubwo ni ukuvuga ko monde ya muzika hariya muri Canada irakuzi?
Daddy: Monde ya funk. Uvuze monde y’umuziki ni nini cyane. Umuziki ugiye uri mu twiciro twinshi cyane hariya. Uvuze monde ya Funk ndazwi cyane hariya. Mbese amaserukiramuco yose ya Jazz, Funk n’ibintu byose bijyanye n’ibintu dukora byose
dukinaho.
KT: Ubwo ni nabyo bigutunze?
Daddy: Yego ni nabyo bintunze.
KT: Akazi kaba gateye gate?
Daddy: Urebye dufata nk’igihe cyo gusubiramo, twebwe dukina amaserukiramuco cyane. Nicyo kintu twe twibandaho cyane. Kandi muri Amerika ya ruguru hari nyinshi cyane.
Nk’ubungubu kuva muri Nyakanga kugeza muri Kanama (2017) hari izigeze nko kuri eshanu cyangwa se esheshatu. Kandi buri imwe uyigenera nk’iminsi nk’itanu, indi itatu, gutyo.
Mbese kuva muri Nyakanga kugera muri Kanama buri kwezi mfite nk’ibitaramo umunani. Ni kuriya urebye mpanga nkamenya umusaruro wanjye w’uyu mwaka ukuntu uzaba umeze bigatuma menya neza ayo ninjije, ayo nshobora kwinjiza umwaka utaha.
KT: Hari igihe rero cyageze utangira kohereza indirimbo zimwe na zimwe mu Rwanda. Icyo gihe byari bigenze bite?
Daddy: Icyo gihe urabona...igihe cya mbere kwari uguhatiriza kugira ngo umuziki wanjye ufate hariya. Nyuma bimaze gufata sasa rero niho byatangiye kunshobokera gufata akaruhuko rimwe na rimwe nkakora n’ibyo mu Rwanda nkakora n’ibyo nohereza ahangaha.
KT: Byari byoroshye?
Daddy: Yego biroroshye. Byose kuko ni Studio zimwe nkoreramo hamwe ni uko njyamo nkaririmba ikinyarwanda ahandi nkaririmba icyongereza.
Gusubiramo indirimbo "Ishiraniro" yabisabiye uburenganzira
KT: Hari indirimbo wakoze mu minsi ishize yitwa “Akanyoni”, abantu benshi barayizi ariko mbere yaho muri 2015 ubwo wazaga mu Rwanda wakoze “Ishiraniro”, wakoze indirimbo abantu bakunze cyane “Ishiraniro” uyisubiramo. Ni ‘cover’ wakoze?
Daddy: Ntabwo ari ‘cover’. Iyo ni remix. Mbese nayisubiyemo. Cover na Remix biratandukanye. Remix ni iyo u recordinze version yawe. Cover ni iyo uri kuririmba gusa ibyo undi yaririmbye. Urebye nayihinduriye ibicurangisho, amagambo gusa niho nakoresheje aya Fashaho Phocas.
KT: Iriya ndirimbo uyikora ntabwo wari ufite impungenge z’umuryango wa nyiri iriya ndirimbo?
Daddy: Oya. Twaravuganye.
KT: Nibyo?
Daddy: Yego. Navuganye na Fashaho ni nawe wampaye uburenganzira bwo kuyikora ni nawe wanyandikiye amagambo ntabwo nari nzi amagambo yayo.
KT: Ok! wari ugamije iki?
Daddy: Nari ngamije gukora indirimbo Abanyarwanda benshi bakwisangamo. Ni indirimbo yakinwaga cyane kuri Televiziyo y’u Rwanda. Urebye nta n’ubwo nari natekereje iyo ngiyo. Nari natekere indirimbo za Kamaliza, na Rodrigue Karemera, mbese nashakaga gukora indirimbo abantu benshi twakwisangamo.
Nk’urungano rwanjye twakuze tureba Televiziyo y’u Rwanda ariyo televiziyo yonyine ibaho. Indirimbo zose zacaga aho ngaho, urumva ko abenshi twabaga tuzizi; abenshi twari tuzifitiye amarangamutima; twari tuzifitiye urukundo cyane.
Ahubwo naje kubura ukuntu mpuzwa n’abantu bampa uburenganzira bwo gukora indirimbo za Kamaliza cyangwa Rodrigue Karemera, binyorohera sasa kubona Fashaho Phocas aba ariwe tuganira, ampereza uburenganzira ndayikora.
KT: Nyuma yaho ushyira hanze na none Akanyoni hanyuzemo igihe byibura cy’imyaka ibiri. Biba bigenze bite?
Daddy: Urebye njyewe imbaraga ndi gukoresha ni ugukomeza umuziki wanjye hariya. Hari ukuntu nakubwiye, hari ukuntu bigorana kubivanga. Nicyo gituma njya mara imyaka ingahe...ndatinda ariko ntabwo mpera. Ndatindaho gato ariko ntinda mpugiye mu bindi.
Nabona akanya nkakora indi. Hari ukuntu wohereza indirimbo ukamenya ko ikirimo gukora. Ndabikurikirana; ukamenya ko ikirimo iragenda. Ariko wasanga bitangiye kumanukaho gato ukohereza indi. Ni kuriya mbese mbikora.
Urebye imbaraga ndi gushyiramo cyane hariya kugira ngo ibintu bifate. Niho ndi buri munsi, ntabwo binshobokera kuza cyane mu bitaramo ino aha, ariko hariya ibintu byose, niho ndi mbese.
Urebye imbaraga nshyiramo ni hariya kuko mbonye ibitaramo, ni hariya mbibona. Ibyo mu Rwanda byamfata kuza ino aha, kandi kubipangira igihe, ni ibintu birebire cyane.
KT: Ubwo iyo ukoze ziriya ndirimbo ukazohereza mu Rwanda, hari ikintu biba bivuze cyane? Hari igisobanuro ku muziki wawe muri rusange?
Daddy: Igisobanuro ku muziki wanjye ni uko izina ryanjye rikomeje gukora ino aha.
KT: Bikubyarira iki?
Daddy: Bimbyarira ko iyo nje ino aha nkomeza kuba umuhanzi uzwi, umuhanzi w’umunyarwanda, abantu ntibakeke ko nabaye umunyamahanga cyangwa ibintu nk’ibyongibyo. Ahangaha niho natangiriye umuziki.
Aho nagera hose hariya, numva ko ari ingenzi cyane ko izina ryanjye riguma ahangaha. Hari n’abana benshi duhura bari mu muziki bansaba inama, ibintu nk’ibyongibyo.
Ni ikintu kinshimisha ko n’ahangaha mpafite izina. So kugira ngo rihagume nabyo ni ibintu bimfitiye akamaro.
Abona muzika nyarwanda iri gukura
KT: Tujye kuri monde ya muzika yo mu Rwanda; hagiye gushira imyaka byibura hafi icumi uri hanze yayo, ushobora kuba uyireba mu yindi ndorerwamo twe tutabona. Uyibona ute aho uri hanze?
Daddy: Iri gukura. Iri gukura, ariko haracyari urugendo rurerure. Urareba mu iterambere nta mupaka uhaba; ukomeza gukura ubundi ukomeza kwiga, ukomeza kwivugurura, mbese ugomba kuba mwiza kurusha uko wari umeze.
Ikintu navuga ni uko umuziki w’aha ngaha uri gukura kuko ugereranyije n’ukuntu wakorwaga mu gihe cyacu, n’ukuntu usigaye ukorwa ubungubu, hari utuntu tumwe na tumwe twahindutse twinshi.
Ariko hari na byinshi nanone tuzageraho, tukiri mu nzira tuzageraho; muri make navuga ko uri gukura, ariko ugifite urugendo.
KT: Iyo uri mu Rwanda birashoboka ko ushobora gukenera abanyamuziki, wenda kugira ngo bagufashe ibintu runaka; wenda nk’abatunganya umuziki, wenda nk’abahanzi, wenda nk’abacuranzi, wenda nk’abanyamakuru, abantu runaka. Ninde uba ukeneye kurusha undi?
Daddy: Ok. Bose. Urabona bariya bantu bose bagaragara mu myidagaduro bose bafite akamaro umwe nk’uwundi.
Ntawe ufite akamaro kurusha undi. Urebye guhura n’abanyamakuru nimwe mutugeza kuri rubanda. Nk’ibingibi mvuze ntabwo nabivugira ahantu mugasalon ngo hazagire ababyumva.
Ni mwe muduhuza n’abantu bumva umuziki wacu. Kandi n’abantu bumva umuziki baba bashaka kumenya n’amakuru cyangwa utuntu dutandukanye nk’utu ngutu, ukuntu wanditse indirimbo, mbese abagaragara bose mu myidagaduro yaba itangazamakuru, yaba abatunganya indirimbo mwese mudufitiye akamaro kangana ntawe urusha undi cyangwa uri hasi y’undi.
Ariko urebye iyo ndi ino aha kenshi, akenshi iyo ngarutse maze gukorana n’umu producer umwe urebye ni Clement (KINA MUSIC).
KT: Clement ni inshuti yawe kuva cyera?
Daddy: Yego ni mugenzi wanjye. Mbese urebye iyo ngiye gukora indirimbo akenshi ni Clement tuyikorana ariko bitavuze ko mba ntemereye abandi bakora indirimbo ni uko tuba tutabonye uwundi mwanya wo gukorana.
KT: Uba ufite igihe gito iyo uri ino mu Rwanda?
Daddy: Akenshi nkunze kuza nk’ukwezi kumwe, amezi abiri, ariko urumva ko mba nje kureba umuryango n’inshuti, kandi mfite umuryango munini ahangaha, mfite n’inshuti nyinshi ahangaha.
Urebye kuri njye ibyo biba bimfitiye akamaro cyane kuko mba maze nk’imyaka itatu! Ubungubu ntabonye umuryango wanjye, ntabonye abagenzi mbese nabyo biba bimfitiye akamaro cyane kuburyo nabyo mbiha umwanya.
Mfata umwanya wo gukora ibiganiro n’abanyamakuru, mfata umwanya wo kuganira n’abandi bahanzi ariko njyewe ikiba kimfitiye akamaro cyane ni ukubona abantu nkumbuye kandi nshobora kutazabona nyuma y’indi myaka mikeya.
KT: Daddy umuntu ukumva bwa mbere cyangwa wifuza kukumenyaho utuntu twinshi ariko ari ubwa mbere ni iki yakumenyaho ushobora kubwira umuntu?
Ngo ni umuntu utuje nubwo agaragara nk’ugira amahane
Daddy: Ahhh! Iki kibazo kirakomeye sana! (Aseka cyane) Ntabwo mbizi hashobora kuba hari byinshi. Ndi umuntu utuje bya hatari, akenshi apparence yanjye (uko ngaragara) ishobora kwerekana ko ndi umuntu wenda utitonze ariko ubusanzwe ndi umuntu utuje.
KT: Ni ukuvuga ngo uko ugaragara bishobora kubeshya?
Daddy: Hari nk’abantu bagira ngo wenda ngira amahane, kubera ko mfite dreads, ndi umu type muremure bya hatari, ariko iyo tuvuganye usanga ntujeho gatoya.
KT: Wowe uko wiyumva wumva ufite gaciro ki muri sosiyete y’abantu basanzwe?
Daddy: Abantu? Cyangwa abanyarwanda?
KT: Abanyarwanda.
Daddy: Ok! Agaciro mfite mu Banyarwanda ni uko ndi umuhanzi, abahanzi turi entertainers (dushimisha abantu). N’abahanzi akazi kacu ni ugufasha abantu kwisanzura.
Niko kamaro njye numva mfite muri sosiyete y’abanyarwanda ni urugero, ndi umuntu ushimisha abantu, ndi umuntu uvuga akariho wenda katavugwa n’abandi, nkakavuga mu kuntu kuri artistique (kwa gihanzi), bigatuma wenda umuntu atega amatwi atari ugutega amatwi umuntu avuze ijambo gusa; urumva niko kamaro atari njyenyine, niko kamaro abahanzi dufite muri sosiyete.
KT: Niyo mahitamo yawe? Cyangwa byaje gutyo?
Daddy: Umuziki?
KT: Kuba Entertainer.
Daddy: Nari entertainer kuva ndi umwana. Nari wa mwana washoboraga kwicara mu cyumba n’abantu atari ukuririmba gusa, nkatera story (udukuru)!
Afite abana babiri ari nta bana n’uwo bababyaranye
KT: Mu buzima busanzwe urubatse? Status (Irangamimerere) yawe iteye ite?
Daddy: Ntabwo nashatse. Ndi celibataire (Ingaragu).
KT: Nta mwana?
Daddy: Mfite babiri.
KT: Umuntu ashobora kwibaza, abana ubafite, abamama babo barihe?
Daddy: Mama wabo arahari ariko ntabwo tubana.
KT: Ni amahitamo yawe nabyo?
Daddy: Ni amahitamo yacu.
KT: Hanyuma utekereza iki ku kuba ufite abana, warahisemo kuba utari kumwe na mama wabo?
Daddy: Ntabwo turi aba mbere, ntabwo turi n’abanyuma, kandi abana nta kintu bibatwaye, nta kintu bibatwaye baratubona twembi hamwe, turi abagenzi twese. Nta kintu bidutwaye nabo nta kintu bibatwaye kabisa.
KT: Ndashaka kukubaza utubazo twanyuma ku ndirimbo Akanyoni. Amagambo arimo ni Ikinyarwanda ijana ku ijana ariko biragoye kuyumva. Biragoye cyane. Amagambo, iyo nibera akanyoni, nkajya nguruka, nkaba mu giti, ute?
Daddy: Mu buhanzi hari ukuntu tuvuga, sinzi ukuntu babyita mu Kinyarwanda ariko hari ukuntu uvuga ikintu gifite ibisobanuro byinshi cyane.Njyewe akanyoni navugaga, gashushanya ubwigenge. Kuko niba hari akantu kagira ubwigenge ni inyoni.
Iyo igurutse mu kirere ishobora kujya muri aho ishatse. Mu kanyoni navugaga, ni akanyoni kagomba gutekereza no guha umwanya ubwigenge bwose gafite.
Niba uri nk’umuhanzi ugomba kureba ku bwigenge bwose ufite ubw’ibintu byinshi ushobora kwandika yewe n’urwo rukundo ukarwandika mu kuntu kwinshi kwa gihanzi. Ntitugume mu bintu bimwe gusa! Akanyoni gafite ubusobanuro bwinshi cyane.
KT: Usa n’uhwituye abahanzi bo mu Rwanda ko baririmba ibintu bimwe?
Daddy: Si ukwibanda ku bahanzi gusa, ni ukwibanda kuri byinshi, ni ukwibanda ku bwigenge mbese. Ikintu cyampaye igitekerezo ni uko nibazaga indirimbo nzaririmba nyuma y’ishiraniro, ntabwo nashakaga kuririmba indirimbo y’urukundo.
Kuko numvaga hari nyinshi ziri kuri radiyo.
Zimwe na zimwe ukumva hari n’amagambo agenda agaruka. Birarambirana rimwe na rimwe. Ukumva iyo wumvise nka radiyo umunsi wose ushobora kumva indirimbo z’urukundo gusa.
Aharanira guhimba indirimbo zisiga ubutumwa
Nashakaga kugira ngo ntagwa muri ako gatego nanjye, urumva nashakaga kugira ngo ndirimbe akantu gatandukanye ariko nanone gafite isomo. Indirimbo zanjye nyinshi zigira isomo. Nkunda indirimbo itagendeye ubusa gusa. Nkunda indirimbo ifitemo isomo ho gatoya.
Wumvise indirimbo zanjye nyinshi harimo akantu k’isomo. N’igituma nahisemo Ishiraniro ni isomo ririmo nayo. Ubutumwa nashakaga guhereza abandi bahanzi, reka tugerageze kwigenga, tuguruke, dukore ubushakashatsi bwimbitse.
Ibyo guhangaho biri hanze aha ni byinshi cyane. Tubikoreshe, tugire umuziki wacu mwiza cyane.
KT: Ubundi nanone nasomye inkuru ejo bundi bavuga yuko ngo ibyo waririmbye mu ishiraniro ari ubuzima wabonye ugeze muri Canada. Yego?
Daddy: Oya. Nk’uko navuze, ishiraniro ni indirimbo ntanditse. Ni indirimbo yanditswe na Fashaho Phocas. Nayiririmbye kubera ko ari indirimbo Abanyarwanda benshi bari bakunze nanjye nari nkunze. Nta kindi cyari kiri inyuma kweli.
KT: Daddy ndagushimiye cyane.
Daddy: Yego! Murakoze cyane.
Reba indirimbo ye yitwa Akanyoni
Iyi ndirimbo ya Cassanova yitwa "Ohhh!" iri muri zimwe ze zamenyekanye, agikorera umuziki mu Rwanda.
Ibitekerezo ( 1 )
Mbanje kubashimira kubwiyinkuru,DADDY ndamukunda cyane kubera inyigisho ziba mundirimboze byatumye umwana wanjye wimfura mwita DADDY,nakomereze aho tumuri inyuma,kandi aho ari muri Canada nakomeze azamure Ibendera ryigihugu cyacu.murakoze.


c: text/html

text:
Minisiteri y’Ubutegetsi bw’Igihugu (MINALOC) isanga nta gikuba cya citse muri iki gihe hamaze iminsi havugwa inkubiri y’Abanyamabanga Nshingwabikorwa b’imirenenge n’abandi bayobozi b’inzego z’ibanze begura bavuga ko babitewe n’impamvu zabo bwite.
Umunyamabanga wa Leta muri ushinzwe iterambere ry’abaturage, Vincent Munyeshyaka, yavuguruje abakeka ko hari ikibazo kidasanzwe mu nzego z’ibanze gituma abayobozi bakomeza kwegura ubutitsa, ashimangira ko abasezera ari uburenganzira bwabo.
Munyeshyaka yagarutse kuri iki kibazo ubwo yaganiraga n’abanyamakuru ku wa kane tariki 10 Ugushyingo 2016 nyuma yo gusura ibikorwa by’abafatanyabikorwa b’Akarere ka Kicukiro bari mu imurikabikorwa rigamije gushyira ku mugaragara ibikorwa byabo.
Yasobanuye ko buri muyobozi wese afite amahitamo yo kuyobora cyangwa agasezera mu gihe abona atabashije gusohoza inshingano yahawe, cyagwa se ashaka guhindura imirimo mu buryo butabangamiye imikorere y’urwego ayoboye.
Yagize ati “Impamvu zituma umuntu ava mu kazi zisa n’izatumye akajyamo. Zishobora kuba impamvu ze yumva atagishaka gukora umurimo runaka, cyangwa bitewe n’uko ashaka guhindura akajya mu bindi ariko biranashoboka no kuva mu mpamvu z’imikorere, kuko ukora nabi ngira ngo ntabwo twamwihanganira.”
Yahamije ko MINALOC ibona ari ibintu bisanzwe mu gihe mu Rwanda habarurwa imirenge 416 hahakaba hamaze kuvugwa abayobozi bari hagati ya 40 na 50 beguye bahinduye akazi cyangwa bakavuyeho ku mpamvu zabo bwite.
Yakomeje asaba abanyamakuru kunyomoza niba koko hari igitutu kibashyirwaho bibariza ba nyiri ubwite, ati “Mushatse ibisobanuro birenzeho na bo mwabavugisha kuko ni Abanyarwanda bakabaha impamvu ziri gutuma begura. Gusa hari igihe wajya mu marushanwa yo kwirukanka wagera hagati ugasanga utabishoboye, ukavamo. Sinzi niba ari byo wakwita igitutu ariko icyo navugaga wabyita igitutu utabyita igitutu bigaragara ko bishobora kuva ku mpamvu zawe kubera ko wumva udashoboye cyangwa ufite ibindi bitekerezo.”
Mu mpera z’ukwezi gushize Munyeshyaka yatangarije kimwe mu bitangazamakuru byo mu Rwanda ko hakirimo gukorwa igenzura ngo harebwe igituma abayobozi begurira rimwe uretse ko ngo ntawahatirwa gukora imirimo adashaka, akaba ari yo mpamvu abayobozi bafite uburenganzira bwo kwegura mu gihe babona batuzuza inshingano zabo neza.
Iyo umuyobozi yeguye ngo aba atanze amahirwe yo gushaka umusimbura ushobora kuzuza inshingazo yananiwe.
Abaturage ntibabona ibitera ukwegura cyangwa kweguzwa mu nzego z’ibanze kimwe ariko bahamya ko biterwa n’impamvu wamenya uzibwiwe na nyiri ubwite, cyangwa se mu gihe hari amakuru atangwa n’inzego zibifitiye ububasha zerekana imikorere ye idahwitse.

robotstxt: allowed

filter: keep


text:
Abagore bafungiye muri Gereza y’abagore ya Ngoma, bavuga ko bishimira kuba baremerewe kugira umusatsi, bakagaragaza ko byaberetse ko Leta ibatekerezaho kandi ikabifuriza ibyiza.
Mbere y’umwaka wa 2014, bimwe mu byabarangaga imfungwa n’abagororwa bo mu Rwanda, harimo no kuba nta musatsi bagiraga, hatitawe ku kuba ufunzwe ari umugore cyangwa umugabo.
Kwemerera abagore bafunzwe kugira umusatsi, byatangiye mu mwaka wa 2014, mu gihe hanashyirwagaho gereza yihariye y’abagore n’ibigo ngororamuco by’abana.
Ni icyemezo imfungwa n’abagororwa b’abagore bavuga ko bishimira cyane nk’uko bigarukwaho na Mukamuhizi Marie Grace, ufungiwe muri iyi Gereza ya Ngoma.
Yagize ati:“Icya mbere ni ugushimira leta y’ubumwe yabashije kutugorora neza.Ubundi umugororwa yarangwaga nuko yabaga yogoshe umusatsi, ariko ubu dufite umusatsi, ni icyemezo cyadushimishije kuko ubwiza bw’umugore ubundi ni umusatsi.”
Mukagakwandi Peteronila na we avuga ko mbere bagifunganwe n’abagabo batemererwaga kugira umusatsi, ariko ngo kuba barashyiriweho Gereza yihariye byatumye bakomorerwa kugira umusatsi.
Yagize ati:“Tukiba muri gereza ya Nsinda ntabwo twagiraga umusatsi, ariko tukigera hano batwemereye umusatsi nkatwe ababyeyi biradushimisha, hano twumva twisanzuye kuko turi abagore gusa.”
Senior Insepector of Prison Ndwanyi Grace, umuyobozi wa Gereza ya Ngoma, avuga ko kwemerera abagore kugumana umusatsi wabo byemejwe hanashingiwe ku kuba umugore afite ubuzima bwihariye ugereranyije n’abagabo.
Avuga ko iyo gereza ifungirwamo abagore gusa bifasha abayifungiwemo kwisanzura ndetse no gukurikirana ubuzima bwabo bwa buri munsi bikoroha.”
Yagize ati:“Umugore hari iby’ibanze akenera bitandukanye n’ibyo abagabo bakenera, buri kwezi hari ibikoresho akenera yifashisha mu isuku, ibyo arabihabwa, agenerwa amazi menshi...umugororwa w’umugore ababwa byose yemererwa n’amategeko kandi afite umwihariko nk’umugore.”
AC Bosco Kabanda, ushinzwe kugorora, uburenganzira n’imibereho myiza y’abagororwa mu rwego rw’igihugu rushinzwe imfungwa n’abagororwa mu Rwanda (RCS), yatangarije Imvaho Nshya ko gukomorera abagore bafunzwe kugira umusatsi byakozwe mu rwego kugira ngo uburenganzira bwabo bwubahirizwe.
Yagize ati:“Dukora ibishoboka byose kugira ngo ubuzima bwabo bube bwiza, ibiteganwa byose kugira ngo hubahirizwe uburenganzira bwa muntu byubahirizwe ariko barangize n’ibihano baba barakatiwe n’inkiko.”
Gereza y’Abagore ya Ngoma iherereye mu murenge wa Kibungo, mu karere ka Ngoma, ikaba ifungiwemo imfungwa n’abagororwa bagera kuri 699.


text:
Sep 12, 2016 Nsengimana Evariste Impuguro Comments Off on Dore ibimenyetso 8 bizakwereka ko wabaye Imbata (addiction) y’idini.
Abashakashatsi bakaba n’abahanga mu by’ubuzima mu gashami k’Imitekerereze basobanra ko umuntu aba imbata y’ikintu runaka mu gihe mu mikorerere, imitekerereze n’imyitwarire ye ya buri munsi isanishwa n’icyo kintu ku buryo abamwitegereza bamureba bamufata nk’umucakara wacyo cyangwa bakamufata nk’ufite ibibazo byo mu mutwe.
Hagendewe kuri ubu busobanuro, abanditsi bakaba n’abahanga mu by’ubuzima Sandra Kee na Elizabeth Esther babinyujije ku rubuga rwa Internet rwabo ValerieTarico.com bavuga ko Idini (cyangwa iyobokamana muri rusange rishobora gutuma umuntu aba imbata muri ryo. Banarigereranya nk’ibiyobyabwenge.
Umwanditsi Olson yagize ati “iyobokamana ntaho ritandukaniye no kuba wafata umwana muto ukajya umutera ikiyobyabwenge cya heroin uko akura ugenda wongera ingano. Uwo mwana byagorana kugirango uzabimwibagize amaze gukura. Ni kimwe n’iyobokamana naryo uwabigiyemo cyane ashobora kwibagirwa izindi nshingano ze.
Urubuga ValerieTarico.com rutanga ibintu 8 simusiga biranga umuntu wabaye imbata y’idini.
1. Ku mwanya wa mbere bavuga ko igihe uzasanga umuntu atangiye kwifashisha amasengesho ngo yihunze bimwe mu bibazo afite byo mu buzima busanzwe.
2. Ku mwanya wa Kabiri bavuga ko uzasanga umuntu ahora mu mirimo y’idini cyangwa itorero bikaba urwitwazo rwo guhunga izindi nshingano.
3. Bavuga ko kandi umuntu afatwa nk’uwabaye imbata y’idini igihe cyose umuntu bahuye ahita amufata nk’uwatwawe bikabije n’ibikorwa by’idini.
4. Aha kandi bavuga ko uyu muntu uzasanga ubwitange agira imbere y’abayobozi b’idini buzatuma abamubona bagirango hari isano ikomeye agirana nabo.
5. Bavuga kandi ko umuntu afatwa nk’imbata y’idini mu gihe rituma adasabana n’abo badahuje iryo dini cyangwa n’indi mirimo idakorwa muri iryo dini.
6. igihe uzasanga utanga ubwisobanuro ku nshingano zawe wishe ukavuga ko wari mu mirimo y’idini ngo nta kabuza uzaba wabaye imbata y’idini.
7. igihe umuntu atanga inkunga y’amafaranga ku mirimo y’idini nta bushishozi no kwita ku bibazo by’umuryango wawe.
8. igihe wumva nta kintu cyubaka umuntu mudahuje idini yakumarira rimwe na rimwe ukarwanya n’ibitekerezo bye
Ushaka gusoma byinshi byerekeye kuri iyi nkuru kanda hano: (https://valerietarico.com/2016/04/21/can-religion-be-an-addiction/)
happy wheels
May 19, 2017 5Share this on WhatsApp Havuzwe byinshi, hagaragaye byinshi bibi ku Ntumwa y’Imana Apotre Paul Gitwaza. Umuntu wese kuri ubu yibaza niba koko ibivugwa ari ukuri cyangwa niba ari ibinyoma....
May 16, 2017 0
May 11, 2017 4
May 02, 2017 1Share this on WhatsApp Kabanda ni umusore muremuremure ubyibushye kandi w’inzobe , akunda gukina Basket ball ku buryo bukomeye, abanyeshuri biganye muri Kaminuza baramukundaga cyane kubera ukuntu...
Apr 22, 2017 Comments Off on Icyemezo cyo guhagarika ibikorwa byo gusengera mu biro bya leta, RGB iti “Leta ntishingiye ku idini”
Mar 22, 2017 Comments Off on Patient BIZIMANA: Umuhanzi mwiza ushobora kuririmbira abanyarwanda baba muri Diaspora bagahezagirwa bikomeye!
May 24, 2017 2Share this on WhatsApp Mu mwaka wa 2014 nibwo Bishop Rwandamura Charles uyobora Itorero rya UCC Niboye yatangije inkundura yo kwangisha no kugumura abanyamadini babarizwa mu matorero akunze kwitwa ay’inzaduka yari agizwe n’abanyamadini 1,500. Ubwo batangizaga iki gikorwa ku mugaragaro...
May 24, 2017 1
May 23, 2017 13
May 23, 2017 2
May 23, 2017 4
May 22, 2017 1
May 21, 2017 0
May 21, 2017 0
May 21, 2017 0
May 21, 2017 0


text:
Kangura No. 39
Publicité: Kangazo rya Kangura— Umutwe Utabara Abahutu Waravutse
Nk’uko twabitangaje ku rupapurorwa 10, umutwe “Turi hose” ushinzwe mbere na mbere kurengera Abahutu bakomoka mu mashyaka yose. Kandi mu buryo bwose, hakoreshejwe inzira zose. Uwo mutwe witwa “Turi hose.” Ugomba gushyigikirwa na buri muhutu wifuza ko ubwoko bwe butarimburwa Cyangwa se ngo umuco w’Abahutu wibagirane. Uwo mutwe ushobora no gukorera mu mahanga cyane cyane igihe cyo gutabara abahutu bugarijwe. Baza ibisobanuro muri KANGURA, B.P. 19 Gisenyi cyangwa B.P. 1312 Kigali.


text:
Dec 24, 2015 Nicodeme Nzahoyankuye Andi makuru Comments Off on Kabuga:Hagiye kuba igitaramo cyo gushimira Imana
Kuri iki cyumweru tariki ya 27 Ukuboza 2015 ku rusenegero rwa Asante church i Kabuga hazabera igitaramo kigamije gushimira Imana kuri byose yakoze muri uyu mwaka wa 2015 .Iki gitaramo kizaba kirimo bahanzi batandukanye barimo Brian Blessed ukunzwe na benshi Rachel Rwibasira ndetse na Janvier Kayitana.
Iki gitaramo kandi kizitabirwa n’amatsinda atandukanye arimo True Worshippers,Asante Drama Team,Ndetse na Korali Urukundo izaturuka mu itorero Umusozi w’Ibyiringiro.
Mu kiganiro n’itangazamakuru Past Rose Ngabo ushumbye iri torero yasobanuye ko iki gitaramo kigamije kwibutsa abantu ibitangaza by’Imana muri uyu mwaka ndetse urubyiruko rukibutswa ko rukwiye gutangira uyu mwaka wa 2016 ruri mu bwiza bw’Imana.Iki gitaramo gitumiwemo abantu bose by’umwihariko urubyiruko mu rwego rwo kugira ngo rwakire ijambo ry’Imana ryo kubafasha kumenya icyo bakwiye gukora muri iki gihe.
Muri iki giterane kandi Umushumba Mukuru w’iri torero Senior Pastor Amon Munyaneza nawe azaba yateguye ijambo ry’Imana azageza kuri abazitabira iki gitaramo.
nnzahoyankuye@gmail.com
happy wheels
May 26, 2017 0Share this on WhatsApp Mu rwego rwo kwibuka abazize Jenoside yakorewe abatutsi mu 1994, iteroro rya ADEPR Paruwasi ya Batsinda, tariki ya 26 Gicurasi 2017, bateguye umuhango wo kwibuka abari...
May 19, 2017 8
May 26, 2017 0Share this on WhatsApp Mu ibaruwa ifunguye No 2, Umuyoboke(Umukristo) wa ADEPR yagize icyo yisabira ubuyobozi bwa ADEPR na Komisiyo Nzahuratorero. Wakwisomera byinshi bikubiye muri iyo baruwa....
May 02, 2017 1
May 26, 2017 0Share this on WhatsApp Mu ibaruwa ifunguye No 2, Umuyoboke(Umukristo) wa ADEPR yagize icyo yisabira ubuyobozi bwa ADEPR na Komisiyo Nzahuratorero. Wakwisomera byinshi bikubiye muri iyo baruwa. I.Iriburiro Nyuma yuko dusohoye ibaruwa ifunguye No.1 ivuga kubyahinduka ku mategeko y’umwihariko...
May 26, 2017 0
May 25, 2017 7
May 25, 2017 13
May 24, 2017 2
May 24, 2017 2
May 23, 2017 20
May 23, 2017 3


text:
Imiryango irindwi mu murenge wa Giheke mu karere ka Rusizi yorojwe inka muri gahunda yo korozanya, borojwe n’imiryango yahawe inka mbere muri gahunda ya Girinka Munyarwanda.
Kuba mu bwigunge n’ubukene ni byo aba bahawe inka bavuga, ngo izi nka zigiye kubakuramo. Bari baramaze kwiheba bazi ko batazigera bahabwa inka kuko ngo kwiteza imbere byari bigoye cyane.
Bavuga ko barashima Perezida Paul Kagame watangije gahunda ya Girinka Munyarwanda, ngo bagiye kubyaza aya mahirwe bahawe inyungu.
Yohani Nikuze ati “Ndashimira Perezida Paul Kagame. Ikintu mushimiraho ni umubyeyi wacu akaba adufashe neza, akamenya umukene kugira ngo na we azamuke yegere abandi. Twari twarihebye tuzi ko tutazagerwaho n’inka. Tuzongera tumutora.”
Josephine Gahima na we yahawe inka, ati “Nishimiye izi nka baduhaye. Maze imyaka icumi nubatse nibwo ni ubwambere ngiye korora mu buzima. Nzayifata neza, nzayorora neza imbere inyungu n’abaturanyi bange kandi nibyara nzoroza bagenzi banjye.”
Niyonsaba Oscar umukozi ushinzwe ubworozi mu karere ka Rusizi avuga ko icyumweru cya Girinka kizarangira imiryango 48 yorojwe inka.
Akarere muri uyu mwaka gafite umuhigo wo koroza imiryango 1 405, kugeza ubu hamaze korozwa imiryango 1 300 ariko ngo hari icyizere ko uyu muhigo uzeswa.
Niyonsaba ati “Uyu munsi hituwe abantu barindwi ariko mu karere hose iki cyumweru kizashira hituwe imiryango 48. Umuhigo dufite ni uwo koroza imiryango 1 405 muri gahunda ya Girinka, tugeze ku miryango 1 300, mu gihe cy’ukwezi kumwe gusigaye iyi ntego tuzaba twayigezeho.”
Kuva gahunda ya Girinka yatangira mu mwaka 2006 mu karere ka Rusizi hamaze korozwa imiryango 6 137, izihari kugeza ubu ni inka 5 357 naho izindi zigera kuri 780 ngo harimo izapfuye n’izagurishijwe kubera impamvu zitandukanye, ariko ngo ibibazo byagiye bigaragara bizitabwaho ku buryo kitazongera kugaragara.
Soma inkuru ivuga ku buryo Girinka izajya ikorwa n’imiryango itari iya Leta.
Francois Nelson NIYIBIZI
UMUSEKE.RW


text:
Feb 07, 2016 admin Ayo Hanze Comments Off on Havumbuwe aho Yesu yakirije umuntu wabaga mu mva abadayimoni, bakajya mu ngurube!.
Nkuko ikinyamakuru Breitbart kibivuga, ngo abashakashatsi
bashyize ahagaragara igisima cyanditseho amagambo y’Igiheburayo ,hanaboneka ibisigazwa
by’urusengero rw’abakristo rwa kera, ibyo bimenyetso byabaye gihamya y’uko aho habaye
kera umugi w’abisirayeli, ndetse ahubwo bigaragaza ko aho ariho Yesu yakirije wa mugabo
wari ufite abadayimoni benshi.
Muri Bibiliya, Mu gitabo cya Mariko5:1-20, tubona inkuru y’umugabo wiberaga mu mva, Yesu
yaje gukiza abadayimoni benshi, Bibiliya ikomeza itwereka ko byarangiye abo badayimoni
Yesu abohereje mu ngurube zaraho, nazo zikiroha mu kiyaga cyari ahongaho.
Ubundi ako gace basanzemo icyo gisima ntikakibarirwa mu ntara zigize Isirayeli, ku buryo
nta kimenyetso cyagaragazaga ko koko aho hantu ariho Yesu yakoreye kiriya gitangaza.
Aho rero habonekeye biriya bisigazwa by’urusengero, hakaboneka kiriya gisima
n’ibicyanditseho, gushidikanya kwarashize, byagaragaye ko aho hahoze abayisirayeli.
Aho hantu haherereye iburasirazuba bw’inyanja ya Galilaya, muri Parike ya Kursi, ni
ahahoze umugi wa Kursi ubu utakibaho., abanyeshuri bo muri Kaminuza ya Haifa bakaba
baragaragaje ko wari umugi w’abayahudi.
Vuba aha rero nibwo bavumbuye icyo gisima, basanga handitseho amagambo twasobanura
mu kinyarwanda,”Urwibutso ruhoraho”,Umwarimu muri kaminuza Michael Atzi, avuga ko aya
magambo asanzwe mu bisirayeli, ko kuva na kera ahantu habereye ikintu kidasanzwe
bakundaga kuhubaka urwibutso.Nta gitangaza rero ko baba barubatse aho Yesu yakoreye kiriya
gitangaza. hari handitse n’amagambo, mu Giheburayo,(iki nacyo ni ikindi kimenyetso, cy’uko
hatuye Abaheburayo) “Amen”, na “Marmariya”iri jambo Basobanura ko ari Nyina wa Yesu Mariya
ryavugaga cyangwa se ikibuye kitwa marbre mu rurimi rw’igifaransa.
Ikindi kimenyetso cy’ingenzi kihagaragara, ni umusozi uhari ushotse mu nyanja,
ibi birahamya ibya wa musozi ingurube zamanutseho, zirindimurira mu nyanja.
habonetse kandi n’ubuvumo,aho ngaho.
Umushakashatsi Steve Ray(Stive Re), wavumbuye ibisigazwa byinshi avuga ko uko havumburwa
byinshi ariko ukuri kw’ibyo Bibiliya ivuga kwigaragaza.
MITALI Adolphe
happy wheels
May 26, 2017 0Share this on WhatsApp Mu rwego rwo kwibuka abazize Jenoside yakorewe abatutsi mu 1994, iteroro rya ADEPR Paruwasi ya Batsinda, tariki ya 26 Gicurasi 2017, bateguye umuhango wo kwibuka abari...
May 19, 2017 8
May 26, 2017 0Share this on WhatsApp Mu ibaruwa ifunguye No 2, Umuyoboke(Umukristo) wa ADEPR yagize icyo yisabira ubuyobozi bwa ADEPR na Komisiyo Nzahuratorero. Wakwisomera byinshi bikubiye muri iyo baruwa....
May 02, 2017 1
May 26, 2017 0Share this on WhatsApp Mu ibaruwa ifunguye No 2, Umuyoboke(Umukristo) wa ADEPR yagize icyo yisabira ubuyobozi bwa ADEPR na Komisiyo Nzahuratorero. Wakwisomera byinshi bikubiye muri iyo baruwa. I.Iriburiro Nyuma yuko dusohoye ibaruwa ifunguye No.1 ivuga kubyahinduka ku mategeko y’umwihariko...
May 26, 2017 0
May 25, 2017 7
May 25, 2017 13
May 24, 2017 2
May 24, 2017 2
May 23, 2017 20
May 23, 2017 3


text:
Remera – INYAMIBWA, Itorero ry’umuco nyarwanda rigizwe n’abana bari hagati y’imyaka 19 na 25 biga muri Kaminuza y’u Rwanda ryongeye gutaramira abo mu mujyi wa Kigali kuri uyu mugoroba wo kuwa 02 Kanama kuri stade Amahoro. Abantu bari bitabiriye iki gitaramo banyuzwe cyane n’imbyino z’aba bana ndetse Ministre w’Umuco arabagororera.
Ni igitaramo cyatangiye saa moya z’umugoroba zibura iminota, iri torero rya AERG ya Kaminuza y’u Rwanda i Ruhande ryatangiye zibyinira abari aho imbyino zoroheje ariko zinogeye ijisho.
Nyuma y’igice cya mbere cy’imbyino Nduwayo Jean Paul uyobora iri torero yibukije ko Inyamibwa ari itorero ry’urubyiruko rugamije gukomera ku muco w’igihugu cyabo.
Ministre Mitali Protais ufite umuco mu nshingano ze, nawe wahawe umwanya yashimiye cyane iri torero guhozaho kwaryo, uburyo rigenda ryivugurura bamwe barangiza amashuri hakaza abandi bagakomereza kubyo bakuru babo basize.
Nyuma y’uko Ministre Mitali yari amaze kunyurwa n’igice cya mbere cy’iki gitaramo, yemereye iri torero ko Ministeri ayoboye igiy kujya ikorana nabo mu bishoboka ndetse ko nibikunda bahera mu kwezi gutaha kwa Nzeri.
Iki gitaramo cyabereye mu ihema kibaye nyuma y’iminsi 496 bakuru b’aba bana bari mu INYAMIBWA umwaka ushize nabo bataramiye muri iri hema ry’umuco bakanyura abari bakitabiriye.
Igitaramo cya none kitabiriwe n’abandi banyacyubahiro nka Ministre w’Urubyiruko n’ikoranabuhanga Jean Philbert Nsengimana, Umunyamabanga mukuru w’Inama nkuru y’Urubyiruko Nkuranga Alphonse, Senateri Laurent Nkusi, umusaza Kalisa Rugano n’abandi.
Igice cya kabiri cy’iki gitaramo cyaranzwe n’imbyino zashimishije abantu cyane zirimo ikinimba, ikinyemera, n’imihamirizo y’abasore ibyivugo n’ibindi byashimishije cyane abitabiriye iki gitaramo.
Photos/R M Rutindukanamurego
Roger Mark Rutindukanamurego
UMUSEKE.RW


text:
Abahanga mu bumenyi bw’ikirere muri iyi minsi amaso yabo n’ubwenge biri ku mubumbe wa Mars. Ikigo gishinzwe ibijyanye n’isanzure cy’abanyamerika (NASA) kiri gushakisha uburyo mu mwaka wa 230 abantu baba batangiye kugera kuri uwo mumbumbe wegereye isi ukaba ufite na byinshi usangiye nayo.
Spacex yo iteganya kugera kuri uwo mubumbe vuba, nibura mu mwaka wa 2024.
Kugera kuri Mars, guturayo no kuhasura ni bimwe mu biraje ishinga abashakashatsi mu by’isanzure,ndetse na rubanda rubakurikirana ariko ikibazo kikibazwa kiracyari :ese nituramuka tubashije kugerayo, kubayo bizashoboka?
Ikinyamakuru Astronomy.com cyavuze ko kuri uwo mubumbe higanje umwuka mubi wa Dioxyde de carbone, ubutaka bwaho burakonja cyane ku buryo bigoye ko umuntu yahaba, ubushobozi bwo gukurura ikintu (gravity) kuri uwo mubumbe buri munsi y’ubw’isi, ku gipimo cya 38%, ni ukuvuga ko ushobora kugerayo gukandagira hasi bikaba ibibazo.
Iki kinyamakuru kivuga ko niharamuka hagize nugera kuri Mars, gushobora ubuzima bwaho bizaba irindi hurizo.
Kugera kuri uwo mubumbe bizatwara iminsi 260.Kuva mu mwaka wa 2007, inzobere zatanze uburyo bune bushobora kuzifashishwa ngo abashakashatsi bakandagire kuri uwo mubumbe utukura.
Uburyo bumwe ni ubwitwa Legged Landing System, bwari kubabashisha kugera ku butaka bwa Mars no kuhava.Uburyo bwa kabiri bwari ubwitwa SLS System, bugendeye ku buryo abantu basanzwe bifashisha bapakurura imodoka, ni ukuvuga ko ubwo buryo bwashobora kubashisha abantu kujyana ibintu kuri Mars, bigapakururwa gahoro gahoro kugeza bigeze ku butaka.Uburyo bwa gatatu bwari ubwo kwitwaza ibintu birimo umwuka (Air bag) bikaza kwifashishwa n’uwagiye kuri Mars kugirango abashe kumanuka mu kirere cy’aho.Ubundi buryo bwari ubwo ubw’ikoranabuhanga rigenda ryihinduranya bitewe n’aho rigeze kugeza bugejeje uwo bujyanye ku butaka bwa Mars.
Richard (Rick) McGuire Davis umuyobozi wungirije ushinzwe ubuvumbuzi muri Nasa, yavuze ko uburyo bwose bwari bwatekerejwe mbere butashoboka gukora mu kirere cya Mars kubera imyuka myinshi yirundanyirije hamwe, ahubwo ngo bari gushaka uko bakoresha icyogajuru akaba aricyo kizagezayo abantu.
Guhera umwaka ushize, Nasa yatangiye umushinga wo gukora igishushanyo mbonera cy’uburyo abantu bashobora kuzatura kuri Mars, biteganyijwe ko uwo mushinga uzamara amazi 24.
Nasa ivuga ko kugirango abantu bayo bazajya mu bushakashatsi babashe kuhagera no kuhamara igihe, bazitwaza ibintu bishobora kubafasha kubaho nk’umwuka, ibiribwa n’ibindi, noneho muri icyo gihe bazamarayo barebe igituma ubuzima kuri uwo mubumbe bugoye, ibishoboka babikemure ibidashoboka bagaruke ku isi kubyigaho.
Harateganywa kandi gukorwa ibyatsi bishobora kuzahangana n’ubukonje bwo kuri Mars no kuba ahantu hatagera izuba ryinshi, ibi byatsi ngo ni nabyo bizafasha mu kubona ingufu zizavamo urumuri rwakifashishwa kuri uwo mubumbe.
Iki kigo kandi kiri gushaka uburyo bwo kuzubaka inzu zihingwamo kuri Mars kugirango abantu bazabasha kuhatura babone uburyo bwo kwishakira ibyo barya.
Gutura kuri Mars ni igitekerezo cyashituye abashakashatsi kuva kera, icyakora biracyasa n’ihurizo kugerayo no kubayo.


text:
Christine Nyiransabimana, umubyeyi w’abana batandatu, ntiyihereranye ibyiza yakuye mu korora inkoko, ahubwo amaze gufasha abandi barenga 500 na bo gutangiza uyu mushinga umutunze.
Nyiransabimana, w’imyaka 43, atuye mu Karere ka Kicukiro, mu Murenge wa Kanombe, mu Kagari ka Rubirizi, mu Mudugudu wa Beninka.
Buri mwaka abona nibura amafaranga angana na miliyoni zirenga 65 ayakuye mu bworozi bw’inkoko, nk’uko yabitangarije Izubarirashe.rw
Buri mwaka agurisha imishwi irenga 30,000 ifite munsi y’amezi ane, buri umwe ukagurwa amafaranga atari munsi y’ibihumbi bibiri (Rwf 2,000). Aya yose hamwe angana na miliyoni 60.
Inkoko zikuze zo agurisha nibura izingana na 2000 ku mwaka, buri imwe ikagurwa amafaranga ari hejuru ya Rwf 2500, ku buryo yose hamwe angana n’arenga miliyoni 5.
Uku kugurisha imishwi kwe abikora nk’ubucuruzi, ariko nanone nk’uburyo bwo koroza bagenzi be ahereye ku baturanyi be, anabigisha uko uyu mushinga ukorwa na bo bakawutangira.
Ni umwe mu bagore b’icyitegererezo babiherewe ishimwe na Minisiteri y’Abakozi ba Leta n’Umurimo (MIFOTRA), nk’uwagize uruhare mu guteza imbere igihugu yihangira umurimo, ariko nanone wanafashije bagenzi be guhanga umurimo abigisha ubu bworozi bw’inkoko.
Korora ni na wo mushinga agiraho inama abandi bifuza kwikorera.
Agira ati “Uyu mushinga ni mwiza kandi ushobora gufasha uwukora kwiteza imbere. Nashishikariza buri wese wumva wabyifuza kuba yawutangira. Utanga ifumbira kandi nyirawo akabyungukiramo.”
Uko yatangiye ubworozi bw’inkoko
Nyiransabimana korora inkoko yabitangiye abihereye ku gitekerezo yakuye ku mugabo we wakoraga mu kigo SOPABU gikora ibijyanye n’ubworozi bw’inkoko no gutunganya umusaruro wazo, bamaze gushyingirwa mu 1995.
Avuga ko bari banaturiye Ikigo cy’Ubworozi cya Rubirizi cyabafashije mu gutangiza uyu mushinga. Yatangije ubu bworozi, mu 1998 arabwagura, agira inzu ebyiri zitandukanye yororeramo inkoko.
“Nagiyeyo (Rubirizi) nsaba imishwi 30, muri yo 7 iza gupfa ariko iyasigaye irakura ntangira ntyo umushinga.”
Nyuma yaho yaje gukomeza kwagura ubworozi bwe, agera n’aho atangira kujya avana inkoko zimwe na zimwe muri Uganda no mu Bubiligi, ku ruhushya rw’Ikigo cy’Igihugu gishinzwe iterambere ry’ubuhinzi mu Rwanda (RAB).
Kuri ubu wahindutse umushinga w’urugo kuko n’umugabo we amufasha; bubatse inzu yabo igezweho n’izindi zo kororeramo inkoko. Umugabo amufasha ahanini kwita ku mishwi bororera mu Karere ka Rwamagana.
Uyu mushinga we kandi umufasha mu buzima bwe busanzwe, aho abasha kwishyurira abana be babiri mu mashuri yisumbuye, n’undi umwe akamwishyurira muri Kaminuza.
Agira ati “Nkora uko nshoboye ku buryo mbere y’itangira ry’amashuri mbasha nibura kubika amafaranga Rwf 400,000 ya mineruvali y’abana. Nkora ku buryo kandi mbona uko nishyura ubwisungane bwo kwivuza ku muryango wanjye buri mwaka, hanyuma nkiha intego nkazigeraho.”
Aha niho Nyiransabimana ahera agira inama abandi bantu bifuza gutangiza imishinga mito ko kuba ufite igishobora cy’amafaranga make bitakubuza gutangiza umwuga.
Agira ati “Byaba byiza ufite igishoro kinini, ariko nanone n’iyo utangije igishoro gito ufite bigufasha kuzamuka neza mu ntera warabanje kwiga isoko neza ugitangira.”
Muri ubu bworozi bwe, Nyiransabimana avuga ko ingorane bagihura na zo ari uko ibiryo bimwe na bimwe by’inkoko babikura hanze; muri Tanzaniya no muri Uganda cyangwa se no muri Kenya rimwe na rimwe. Akavuga ko kuzibonera ibiryo bibahenda.
Ikindi ni uko hari bumwe mu burwayi butungurana, bushobora gutuma umusaruro bari biteze ku nkoko ugabanuka, bagasaba Leta ko hashyirwaho ubwishingizi kugira ngo n’amabanki n’ibigo biciriritse bijye bibaha inguzanyo.
Kuri ubu ari korora imishwi y’inkoko 2,500. Arateganya kongera mubare w’inzu yororeramo inkoko ze ku buryo azava ku nkoko 2,500 yorora ubu akagera ku nkoko 10,000.


text:
Abakozi b’akarere ka Kayonza kuva ku rwego rw’akagari kugeza ku karere, bifatanyije n’abayobozi kwizihiza umunsi mpuzamahanga w’umurimo, basubiza amaso inyuma bareba imigendekere y’akazi, n’uburyo ibitagenda neza byakosorwa ndetse n’abakozi babaye indashyikirwa bahabwa ibihembo.
Umuyobozi w’Akarere ka Kayonza MURENZI Jean Claude yibukije abakozi inshingano zabo, abasaba gukorana umurava mu kazi, gukorera hamwe no kunoza imitangire ya serivise.
Yagize ati: “Turi muri biriya biro kubera abaturage kuko aribo dukorera. Niyo mpamvu tugomba kubakira neza, tukarangwa n’imvugo nziza. Umuturage ntagomba gusiragizwa ngo genda uzagaruke, ugomba kumuha serivise yihuse kandi inoze umukemurira ikibazo ku gihe. Ikindi cy’ingenzi, ni ugukorera hamwe kugirango bitange umusaruro wihutisha iterambere ry’akarere”.
Bwana RUSANGIZA Jean Louis, umukozi utwara imodoka y’akarere, ari nawe wabaye indashyikirwa ku rwego rw’akarere, ashima impanuro n’ubujyanama bahawe kuko ngo bibafasha kongera imbaraga mu mikorere. Ati: “guhura n’abayobozi tugasabana bituma twongera imbaraga ndetse no gukunda umurimo.”
Nyuma y’ibiganiro byagarutse ku nsanganyamatsiko y’uyu mwaka igira iti: “Duteze imbere umurimo dusigasira ibyagezweho, dukesha imiyoborere myiza, isoko y’iterambere rirambye ryaburi wese ”, habaye ubusabane bwaranzwe n’ibyishimo byinshi, harimo n’umukino uzwi ku izina rya kakawete, wakinwe kuri buri murenge no ku rwego rw’akarere.
MUKANYANDWI Berthilde
Public Relations, Media & Communication Officer


text:
Bavandimwe mwese muri Kristo Yesu, kuva ku impera z’umwaka urangira kugera mu intangiro z’umushya utangiye,haba hari inyandiko nyinshi ndetse n’imvugo zitari nke hagati y’abantu n’abandi bifurizanya kwesa imihigo myiza mu bihe bikurikira icyo baba barimo. Ibyo biba hagati y’umuntu n’undi, hagati y’imiryango n’indi, hagati y’abaturanyi, mu mirimo se bakoramo … .
Imihigo myiza bifurizanya iri mu buryo bwinshi : Noheli Nziza n’Umwaka Mushya muhire mu byiza byinshi, nk’ubuzima bwiza n’ibindi … . Yego,ibyo koko niko abantu baba babitekereza kuko aba ari byo bashaka, ariko se koko ikizaba kiribube muri ibyo bivugwa ni ikihe? Muri ibyo byose nta numwe uba azi ikizaba kuri we nkuko Ijambo ry’Imana ribitumenyesha. Nta numwe uzi uko ejo bizaba bimumereye. Narinda ibyo biba bisabwe ari iby’akanya gato kuko nyine bigenda bishirana n’ibihe.
None se ubwo bimeze bityo,aho abantu ntibari bakwiriye kwifurizanya ikintu cy’ingenzi, ari nacyo Yesu Kristo yahaye abigishwa be nkuko abivuga agira ati : ” Data,igihe kirageze,ubahiriza Umwana wawe,kugira ngo Umwana wawe na we akubahishe,nkuko wamuhaye ubutware ku kinyamubiri cyose,ugira ngo abo wamuhaye bose abahe ubugingo bw’iteka” ? (Yoh.17,1b-2).
Mbese mu by’ukuri “Ubugingo bw’iteka (buhoraho)sicyo kintu cy’ingenzi abantu bari bakwiriye kwifurizanya ndetse buri gihe nta gutegereza biriya bihe by’impera z’imyaka n’intangiro z’imishya ? Kandi ku murongo ukurikiyeho wa gatatu, Yesu yasobanuye neza uko ubwo bugingo bumeze butyo bubonwa agira ati :”Ubwo bugingo bw’iteka ni ukukumenya, wowe Mana imwe y’ukuri,no kumenya uwo watumye Yesu Kristo”(17,3).
Aho kwifurizanya rero iby’umubiri bigenda bishirana n’ibihe,atanazi ndetse ko byazaboneka nkuko babyifu za, abantu bari bakwiriye kwifurizanya ibyo bitazashira. Abantu bakifurizanya kumenya Imana Data n’Umwana wayo Yesu Kristo. Twibuke kandi ibyo Yesu uyu yivugiye ubwe ko ari we” Inzira ,Ukuri n’Ubugingo (14,6). Nukuvuga ngo m’ukumenya Yesu uwo bijyana no kumwizera muri byose, tuba dufite byose. Erega kutamugira bituma duhorana inzara n’inyota y’ibintu bisanzwe kandi bishira. Ari na byo bituma abantu bamwe bajya mu byo batagombaga kujyamo by’inzira zo kurimbuka.
Mu intangiro z’uyu mwaka mushya wa 2012 nkaba mbifurije mwese uko kumenya tumaze kuvugaho. Kandi Imana imwe m’Ubutatu bwera ibahire mwese ku bw’Izina rya Yesu Kristo.Amen.


text:
Buri mugabo ibyo akenera kugira ngo yishime bitandukanye cyane n’ibyo undi mugabo runaka ashobora gukenera. Umugabo aba akeneye gushimishwa n’umukunzi we mu buryo bwinshi butandukanye utitaye ku myaka ye, ubwoko bwe, urwego abarirwamo cyangwa imbamutima.
Mugore cyangwa mukobwa dore ibanga riri mu bintu bitanu by’ingenzi wakorera umukunzi wawe bikamunyura umutima ibihe byose, mwaba muri kumwe cyangwa mutari kumwe.
Dore ibyo bintu 5 wakora ukamera nk’umutwaye umutima:
1. Kumuha icyubahiro:(...)
Buri mugabo ibyo akenera kugira ngo yishime bitandukanye cyane n’ibyo undi mugabo runaka ashobora gukenera. Umugabo aba akeneye gushimishwa n’umukunzi we mu buryo bwinshi butandukanye utitaye ku myaka ye, ubwoko bwe, urwego abarirwamo cyangwa imbamutima.
Mugore cyangwa mukobwa dore ibanga riri mu bintu bitanu by’ingenzi wakorera umukunzi wawe bikamunyura umutima ibihe byose, mwaba muri kumwe cyangwa mutari kumwe.
Dore ibyo bintu 5 wakora ukamera nk’umutwaye umutima:
1. Kumuha icyubahiro:
Icyubahiro ni kimwe mu ntwaro z’urukundo umuntu ashobora gutsindisha uwo bari kumwe akamwiyegurira ubuziraherezo.
Umugabo wese aba ateze icyubahiro ku mugore we, nubwo waba utamukunda akeneye ko wamwubaha ukamuha icyubahiro cye ibihe byose.
Icyubahiro ugabo aba agukeneyeho nuko wamuha agaciro ndetse ako gaciro umuhaye ukamenya ko hari icyo kavuze. Numukorera bino uzaba umwiyeguriye bihoraho.
2. Kumushimira ku byo agukorera
Ugushimirwa ni irindi reme ry’urukundo kandi umugabo wese aba akeneye mu rukundo rwanyu.
Abagabo bakunda gushimirwa kuko biranakwiye, ari nawe ntiwakishimira ko wakora akazi udashimwa wageraho ukakareka ugashaka uburyo wabona akandi kakunyuze kandi kagushimisha.
Gushimira umukunzi wawe ntako bisa kuko bimwereka ko ibyo agukorera nawe bigushimisha ataba ameze nk’umuntu ucurangira abahetsi.
Azakomeza agukunde mu gihe uzajya unyurwa n’urukundo aguha ubundi ukamushimira.
3. Kumuhora hafi
Birazwi cyane ko abagabo benshi baba bashaka gukora imibonano mpuzabitsina cyane kurusha ibindi, ariko ngo ibyo sibyo by’ingenzi byatuma yishima cyane.
Ahubwo aba akeneye ko wamuhora iruhande umwitahomuu buryo butandukanye kuko ngo bimugusha neza kurusha uko yakarinze kubikwibwirira.
Buri mugabo akunda ko umukunzi we yamuba hafi amukorakora ahantu hose hashoboka kuko biramunezeza cyane bigatuma yumva ameze nk’aho ari mu ijuru rya kabiri. Ibi nubikora uzaba umwigaruriye bihoraho.
4. Kutamuhemukira
Ubudahemuka ni ikintu cy’ingenzi mu rukundo kuko ngo umutima mwiza ari udahemuka kandi uwiteka ngo aranawishimira.
Umukunzi wawe ntiyifuza ko waba umuhemu kuri we ubundi warangiza ntubimubwire, dore ibanga wakoresha nuko udashobora kumuca inyuma ngo uryamane n’undi mugabo atari we.
Urukundo rutagira ubuhemu n’umutima w’uburyarya ruba ari urrukundo rukomeye cyane, ntirushobora gusenyuka nubwo habaho irengayobora.
5. Kutiyitaho ngo wibagirwe umukunzi wawe
Abagabo benshi bakunze gushimishwa n’utuntu tudafatika, niyo mpamvu gushimish umugabo atari ibintu bigoranye cyane.
Ikintu gikurura umugabo ntabwo kigoranye kandi iyo uharaniye kwishimisha we ukamwihorera ntabwo bimushimisha habe na gato.
Haranira kuba ibyishimo by’umukunzi wawe, kuko nawe azagerageza uko ashoboye byose abe uwo gushimisha umukunzi wawe.
Ayo yari amabanga atanu wamenera umukunzi wawe akishima cyane, akava mu bye akagukunda ubuziraherezo, ubundi mukibanira akaramata mu buzima bwanyu bwose.
Yanditswe na Bizimana Jean Damascene/Muhabura.rw
Ni byiza kabisa
urukundo ruraha kabisa, ibanga ryaravumbuwe.


text:
Mbese Abakristo bagomba kubahiriza itegeko ryo mu Isezerano rya Kera?
Ikibazo: Mbese Abakristo bagomba kubahiriza itegeko ryo mu Isezerano rya Kera?
Igisubizo: Urufunguzo rwo gusobanukirwa iki kibazo, ni ukumenya ko itegeko ryo mu Isezerano rya Kera, ryashyiriweho Abisirayeli, ntabwo ryashyiriweho Abakristo. Zimwe mu ngingo z�iryo tegeko zari zigenewe kumenyasha Abisirayeli uburyo bagomba kubaha no kunezeza Imana (urugero: Amategeko icumi). Izindi ngingo z�itegeko zari zigenewe kwereka Abisirayeli uburyo bwo guhimbaza Imana no gutanga ibitambo byo kubabarirwa icyaha (uburyo bwo gutamba ibitambo). Hari n�izindi ngingo z�itegeko zari zigamije gutandukanya Abisirayeli n�abanyamahanga (amategeko agenga imirire n�imyambarire). Nta tegeko na rimwe ryo mu Isezerano rya Kera umukristo w�iki gihe agomba kwizirikaho. Igihe Yesu yabambwaga ku musaraba, Yashyize iherezo ku itegeko ryo mu Isezerano rya Kera (Abaroma 10:4; Abagalatiya 3:23�25; Abefeso 2:15).
Mu mwanya w�itegeko ryo mu Isezerano rya Kera, turi munsi y�itegeko rya Kristo (Abagalatiya 6:2), ari ryo: �Ukundishe Uwiteka Imana yawe umutima wawe wose, n�ubugingo bwawe bwose n�ubwenge bwawe bwose�kandi ukunde mugenzi wawe nkuko wikunda� (Matayo 22:37-39). Nitwumvira aya mategeko yombi, tuzaba dushohoje ibyo Kristo adusaba byose: �Muri ayo mategeko yombi, amategeko yose n�Abahanuzi niyo buririraho� (Matayo 22:40). Muri iki gihe, ibi ntibivuze ko itegeko ryo mu Isezerano rya Kera ritakitureba. Ingingo nyinshi zo mu itegeko ryo mu Isezerano rya Kera ziri mu byiciro bibiri, icyo �gukunda Imana� n�icyo �gukunda mugenzi wawe�. Itegeko ryo mu Isezerano rya Kera rishobora kutubera amabwiriza yo kutumenyesha uburyo bwo kumenya uko tugomba gukunda Imana n�uko tugomba kumenya gukunda bagenzi bacu. Na none, kuvuga ko itegeko ryo mu Isezerano rya Kera rireba Abakristo bo muri iki gihe ni ukwibeshya. Ingingo z�iri tegeko zibumbiye hamwe zikaba itegeko rimwe (Yakobo 2:10). Ingingo zose zigomba kubahirizwa, cyangwa se ntihagire n�imwe yubahirizwa. Niba Kristo yarubahirije imwe mu ngingo z�iri tegeko, nk�iyerekeye gutanga igitambo, ni ukuvuga ko Yubahirije ingingo zose zaryo.
�Kuko gukunda Imana ari uku: kwitondera amategeko yayo. Kandi amategeko yayo ntarushya� (1 Yohana 5:3). Mu by�ukuri, Amategeko Icumi yari incamake y�Itegeko ryose ryo mu Isezerano rya Kera. Icyenda muri ayo Mategeko Icumi, yaje gushyira no mu Isezerano Rishya (yose uretse itegeko rimwe ryerekeye kubaha umunsi w�Isabato). Niba dukunda Imana koko, ntabwo tugomba gusenga ibigirwamana cyangwa gupfukamira ibishushanyo. Niba dukunda bagenzi bacu, ntitugomba kubica, kubabeshya, gusambana nabo, cyangwa kurarikira ibyo batunze. Intego y�itegeko ryo mu Isezerano rya Kera, ni ukutumenyesha ubushobozi buke bwacu bwo kubahiriza itegeko no kutwumvisha ko dukeneye kwakira Yesu Kristo nk�Umukiza wacu (Abaroma 7:7-9; Abagalatiya 3:24). Ntabwo Imana yigeze na rimwe igira igitekerezo cyo kugira Itegeko ryo mu Isezerano rya Kera itegeko mpuzamahanga rigenga abantu bose mu bihe byose. Tugomba gukunda Imana no gukunda bagenzi bacu. Ni twitondera aya mategeko yombi nta buryarya, tuzaba twubahirije ibyo Imana idusaba byose.
Garuka ku rupapuro rwanditse mu Kinyarwanda
Mbese Abakristo bagomba kubahiriza itegeko ryo mu Isezerano rya Kera?


text:
Uyu munsi nanone Imana ishimirwe cyane iri jambo yongeye kumpa rishingiye k’ubuhamya bugaragaza ibyiringiro by’umuhimbyi wa zaburi ya 23,6. Ibi byiringiro bimeze bityo nsanga ari nabyo byanjye ubwanjye mu mibereho yanjye.
Mu by’ukuri iyi zaburi iri muzo twafatishijwe mu mutwe tukiri abana bato. Ariko ukuyisobanukirwa neza bigenda byiyerekana mu mibereho yacu ya buri gihe,kuko nk’uko bisanzwe bizwi,imibereho yacu ni ishuri rikomeye cyane nyine.
Ubutumwa buri muri iyi zaburi nabutekerejeho cyane nkurikije ubuhamya bw’umwana muto cyane wo mu muryango wanjye. Navuganye na nyina kuri telefoni noneho numva umwana we w’imyaka nk’itatu ariho araririmba indirimbo ya 301 mu indirimbo zo gushimisha Imana mu gitabo cy’Amatorero y’Abaprotestanti mu Rwanda. Iyi numero rero iri mu gice kitiriwe ko ari iz’ abana,ikaba itangirwa n’amagambo avuga ngo “Ndi agatama ka Yesu” ari na yo yaririmbaga . Ukuririmba k’uwo mwana rero kwanteye guhita nibuka ibivugwa muri iyi zaburi ya 23, byemejwe ko yahimbwe na Dawidi. Ndetse kunyibutsa nanone ubuhamya bwa Kristo Yesu ubwe yivugiye ko ari we mushumba mwiza. Ibyo byose kandi byananyibu kije imibereho yanjye kugeza ubu, niba ahubwo atarijye wagombye kuba uwa mbere mu kuririmba iyo ndi rimbo ndetse n’iyo zaburi ya 23!
Icyakora ntitwibeshye ! Muri iyi zaburi Dawidi umuhimbyi wayo iyo avuga iby’umushumba, aba avuga uw’ intama z’inyamaswa nyine, nukuvuga izitari ntama-bantu. Aha mbese n’uburyo umushumba agaragarira intama. Ubusanzwe abantu ntacyo bitayeho k’umushumba,nyamara intama-nyamaswa zo zimukurikira hose,kuko ni we uziyobora inzira iziganisha m’urwuri rufite ubwatsi bwiza. Ibi kandi abigirira kubahiriza izina rye (Zab.23,3),ari ryo “Ndiho,Uhoraho,Uwiteka”, muri make “Uhoraho”, ku bw’umukumbi we. Uwo kandi niwe Yesu Kristo nkuko yabyivugiye ubwe ko ari we mushumba mwiza (Yoh.10,11a).
Uwanditse iyi zaburi akerekana neza Imana ubwayo, ku bayizera,ariyo ituyobora,ikadutabara,mbese ikadutegurira ibidukwiriye kizi naho twaba turi mu bikomeye bimeze bite. Oh! Umurongo wa 4, ku iherezo ryawo hatwereka uburyo Imana yacu ari umushumba uturagira akoresheje inkoni z’uburyo bubiri: Iyo gutabara intama ze, n’indi akoresha aziyobora aho ashaka ko zigana. Muri byose rero duhore tumushima.
Kandi nanjye iyo ndebye mu mibereho yanjye kugeza ubu, nsanga Uhoraho ari We mushumba wanjye mwiza kubera ibyo yanyujijijemo byose mu izina rya Kristo Yesu. Kandi ni ibiri imbere byose azabinyu zamo nta kabuza, akazanya kira mu bwami bwe, nkazabana na We iteka ryose. Ibyo nibyo byiringiro byanjye. Mbese na we usomye ubu butumwa ni byo byiringiro byawe. Icyubahiro kibe none n’iteka ryose. Amen.


text:
Umuhanzi Ziggy 55 n’umufashawe Mutoni Iddo Salama baritegura umwana wabo wa kabiri nyuma y’imyaka isaga 2 bibarutse imfura yabo.
Uyu mugabo wagaragaje ko yishimiye uyu mwana, maze mu mitoma myinshi ashyira ifoto ya Salama kuri instagram aho yavugaga ko umugore we ari we mugore mwiza utwite ku isi.
Ziggy 55 mukugaragaza ibyishimo kuri uyu mwana biteguye yagize, ati “uyu mwana tumwiteguye neza cyane, twizeye ko azaduha ibyishimo nk’ibyo uwa mbere yaduhaye. Ubu uwa mbere yamaze kugeza imyaka ibiri akaba ari umuhungu mwiza cyane.”
Ikinyamakuru Izubarirashe.rw cyabajije uyu muhanzi uko umubyeyi ameze ndetse n’uko imfura itegereje gukurikirwa asubiza ati “umubyeyi ameze neza cyane ariko akenshi aba ananiwe birumvikana, niko ubuzima bumera kandi no pain no gain (utavunitse ntiyunguka), ariko na we arishimye.”
Ziggy yabajijwe niba umuhungu we w’imfura Ganza Fikiri Sahyan Nat I yaramenye ko agiye gukurikirwa ndetse n’uko yabyakiriye asubiza, ati “Ganza rero we simbizi neza ariko ashobora kuba yarabimenye kandi ndizera ko yishimiye kugira umuvandimwe.”
Ziggy Fikiri na Iddo Salama barushinze ku wa 19 Ukwakira, 2013.


text:
Mu Karere ka Nyaruguru hakirwa ibibazo bitandukanye muri rusange mu nama yo gukemura ibibazo iba buri wa kabiri wanyuma w'Ukwezi guhera saa tatu.
Ibibazo bikunze kugaragara ni ibijyanye n’amasambu, abashaka ubufasha,abareganye n’ibindi. Ku yindi minsi isanzwe abafite ibibazo bagana serivisi y’Imiyoborere myiza cyangwa cyangwa abakozi ba MAJ y'Akarere bagahabwa ubufsha mu by'Amategeko. Ibibazo bitabashije gukemurirwa mu karere bifatirwa umwanzuro wo kwimurirwa mu nkiko haba ku rwego rw'ibanze cyangwa ku rwisumbuye.
Iyo ikibazo kimenyekanishijwe gisaba gukora iperereza rihagije cyangwa kigomba gukemurirwa aho kiri, habaho gahund yo gusura aho icyo kibazo giherereye.


text:
News Details
Category: News
ABAGENZACYAHA BIJEJE NCPD KO BAZAFASHA ABANTU BAFITE UBUMUGA
Ubutumwa bwatanzwe CIP RUHIZA TERERE Commander wa Polisi mu Karere ka Karongi ubwo Abagenzacyaha bo mu Ntara y’Uburengerazuba kuri iki cyumweru tariki ya 5/3/2017 , bari mu mahugurwa y’umunsi umwe yateguwe n’Inama y’Igihugu y’Abantu bafite Ubumuga . Muri aya mahugurwa NCPD isobanurira Abagenzacyaha inshingano ifite zo gukorera ubuvugizi Abantu bafite ubumuga nk’ikiciro cy’Abantu basigaye inyuma kandi gihura n’inzitizi nyinshi mu buzima,abagenzacyaha basobanuriwe uburyo bukwiriye bwo kwakira Abantu bafite ubumuga mu gihe baje bagana cyangwa bazanywe mu bushinjacyaha . Aya mahugurwa yateguwe na NCPD akaba akomeje kubera mu gihugu hose ayabereye mu Karere ka Karongi yahuje Abagenzacyaha bo mu mu ntara y’Iburengerazuba bakaba bijeje NCPD ko bazakira Abantu bafite uko bikwiye, nyuma yo guhugurwa uko bakwiye kwakira Abantu bafite Ubumuga bwo kutavuga, bazashaka bamwe muri bagenzi babo baziga ururimi rw’amarenga, bige uburyo bwo kuyobora abafite ubumuga bwo kutabona ndetse no kumenya uburyo bwo gukora iperereza dore ko bamwe bavuze ko bajya babaza batabanje gutekereza ko bafite imbogamizi zo kutabona, aho babazaga bati mbese uwo muntu wa guhohoteye asa ate kandi batabona. Aya mahugurwa yabereye mu Karere ka Karongi Abagenzacyaha biyemeje ko bazakorana na NCPD mu gihe bahuye n’Umuntu ufite ubumuga cyangwa bakazakorana n’inzego zayo ndetse n’Abakozi bashinzwe Abantu bafite Ubumuga bo mu Turere.


text:
Ibyo ni bimwe mu bikubiye mu mpanuro Perezida wa Repubulika yahaye urubyiruko rw’u Rwanda, agamije gutuma rwihatira kubanza kugira igihugu cyabo cyiza, bagatunganya ibibareba imbere mu gihugu mbere y’uko binjira mu ruhando rw’amahanga ngo batangire guhatana ku isoko.
Perezida Kagame yagize ati “Ijya kurisha ihera hehe? [ku rugo], ntabwo twavuga kujyana n’igihe tureba Isi yose uko imeze, uko habaho guhatanira ibintu byinshi, ngo urwo rubuga turujyemo tudahereye iwacu, tudahereye ku gutunganya iby’iwacu.”
Umukuru w’Igihugu yakomeje agira ati “Buri wese, n’ujya kujya ku rugendo agira aho ahera, intambwe ya mbere ihera iwacu kuko ni ho duhagaze, ni ho twita ahacu… Mwebwe nk’urubyiruko, mujye mu mashuri mwige aho muhera hose, mwige kwandika, mwige gusoma, mwige imibare, mwige kuvuga indimi n’ibindi byinshi, ni byiza, ariko ntabwo ari byo by’ibanze. Kwiga ibyo ni ngombwa, ni byiza, ariko ntabwo ari byo bibanza.”
Perezida Kagame yakomeje ababwira igikwiye kubanza ati “Burya rero ikibanza, imizi yabyo ni aho ujya gushyira ubuhumbikiro (pepiniere) cyangwa ikiburamwaka (Nursery) kugira ngo uzamuke ugere no kuri biriya byitwa ‘primary’ (by’ibanze), buriya hari ikindi kintu kiri hanze yabyo, kibihuza: ni uburere, ni umuco, ni ikiguha kuba icyo uri cyo.”
Yakomeje abasobanurira izo ntore icyo itorero risobanuye mu mibereho yabo ati “Hari ibyo mwatangiriyeho rero mukivuka, ku babyeyi banyu, mu byo mwize ku mashuri, uko mwagiye mukura n’aho mugeze. Itorero ni ukubasubiza mu nzira cyangwa kubaha umwanya ngo mutekereze hahandi, aho dukomoka ku muco, ku bituranga.”
Nyuma yo kubaha izo mpanuro hamwe n’izindi zitandukanye, Perezida Kagame yasabye urubyiruko kugira imyumvire yo ku rundi rwego, bakarushaho kubungabunga no gusigasira kandi bagashimangira ibyagezweho, bityo n’ibyo bazakora nyuma yo kurangiza amashuri bikazaba bifite umusingi.


text:
Iyi ni imwe mu mico 7 iranga umugore kandi umugabo akwiye kumenyera
Niba warashinze urugo hari imwe mu mico buriya abagore bagira kandi nawe ukwiye kwihanganira,wayihanganira cyangwa utayihanganira we ntacyo byahindura,ubundi urebye n’inkaho ari ibintu bimubamo.
1.Akunda gukinisha cyane telephone y’umugabo we:
Iki ni kimwe ugomba kumenya ku mugore wawe,niba uziko washakanye n’umugore umenye ko buriya gukinisha telephone yawe aribyo bintu bimushimisha cyane,uko kuyikinisha nta kundi aba ashaka mureba ko hari ubutumwa bugufi abandi bagore baba bakohererje,mbese akabaho yizeye neza ko afite umugabo utamuca inyuma,kandi nkubwize ukuri niyo yaba akwizera gute ntibyamubuza gufata telephone yawe ngo arebe ubutumwa bugufi ufitemo.
2.Kugufata akaboko mu nzira:
Abagore iki kintu baragikunda,mu gihe muri mu nzira mujyenda aba yumva yahora agufashe akaboko kugira ngo yereke abandi ko uri umugabo we hatazagira ukwibeshyaho,nukuvuga ngo aba atambukije ubutumwa bugufi kuri rubanda.
3.Igihe kimwe na kimwe yumva atameze neza njya umwihanganira:
Ibi biba kubagore bose muri rusange,kuko unjya kubona mu minota mike arahindutse kandi nta n’igitumye ahinduka kigaragara,bityo mugabo ugomba k’umwihanganira aho kumubwira nabi ahubwo ugerageza uburyo umuhata urukundo,nawe akagenda agarura ibyishimo buhoro buhoro.
4.Azaguhatira cyane kw’ifotozanya:
Abagabo benshi ubundi ntibakunze gufata umwanya wo kwifotozanya n’abagore babo,ariko waba waba ubukunda cyangwa utabikunda ibyo umugore we ntacyo biba bimubwiye kuko azaguhatira ko mwagira umwanya munjyana kwifotozanya amafoto atagira ingano.Ibi rero nabyo ugomba kubimenya ubundi umugore wawe n’abigusaba ntuzirirwe ushidikanya.
5.Azashaka ko ari wowe unjya k’umuhitiramo imyenda yo kugura yakwambara myiza:
Ubundi Abagore ntibanjya biyizera bo ubwabo ku binjyanye no guhitamo imyenda yo kwambara,niyo mpamvu usanga aguhatira ko mwanjyana ku isoko ngo umuhitiremo imyenda myiza,erega aba anashaka imyenda yakwambara ubundi akabona urishimye.
6.Azashaka ko mukina:
Igihe kimwe na kimwe abagore baba bumva bakina n’abagabo,nicyo cya gihe uzanjya kumva agukubise agashyi ku rutugu,cyangwa muri mu buriri araje akuryamye hejuru.
7.Bakunda kwambara imyenda y’abagabo babo:
Abagore aho bava bakagera bakunda kwambara imipira y’abagabo baba,amakabutura kubayambara,amashati nibindi,Gusa rimwe na rimwe bizashimisha umugabo,ariko hari n’uwo bitazashimisha.Bityo Bagabo mugomba kumenya buryo mutwara abagore banyu mukurikije imico yabo.
Ibitekerezo
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
Hahhhhhhhh cyakora uyu muntu ndamwemeye azi ubushakashatsi nanjye ndi umudame ariko mba nunva naho nifotoza udufoto na chr wanjye gusa byo abagabo ntibabikunda usanga tubipfa.ariko yaramenye ntakibyanga!
-
-
-
Antoine
16 May 2017 -
Andika Igitekerezo HanoCyane ibyo byose uvuze abagore barabikunda kabsa.
-
Al
16 May 2017 -
Nshuti,urakoze Kudusangiza Ubumenyi,ariko Gerageza Gukosora Amakosa Ajyanye N’imyandikire:tandukanya Njy Na Jy.
-
egide
16 May 2017 -
Amatriningi yanjye yo yarayifunze
-
Rudibura
15 May 2017 -
Ndabona wagirango ngo umugore wanjye muramuzi.


text:
Par:Alexander Kabashoga
Abanyarwanda basa n’aho bemeye kwimenyereza ubwicanyi bwa Kagame kubera igitinyiro ahabwa n’uburiganya bw’ ingoma
Kuva Kagame yatangira kuyobora Inkotanyi, akicisha bagenzi be bo mu ngabo za RPF bashoboraga kumutera icyugazi, yagaragaje ko icyitegererezo cye cya mbere muli politike ari Rwabugiri. Uretse na Kagame wenyine, haba FPR yose ndetse no kuva kera ku bitero by’ Inyenzi (ingangurarugo…), impunzi z’abatutsi zateye u Rwanda zigaragaza ko zishaka kugarura ingoma ya cyami (ubu zikaba zarabigezeho zikimika umwami w’intambara Kigeri wa 6), intego yazo ikaba yari ukwimika umwami uteye igitinyiro cyagereranywa n’icya Sezisoni, alias Rwabugiri wahoraga mu ntambara z’urudaca, akica icyo akeka ko cyamubogamira cyose.
Kuba Kagame yica cyangwa akicisha umututsi n’umuhutu ashatse wese nk’uko Rwabugiri yabigenzaga, si imbaraga n’igihagararo aba abarusha, ahubwo ni igitinyiro n’ ubudahangarwa avana ku buriganya bw’ ingoma.
Kuva acyicaye kuri iyo ngoma rero, nta kizamubuza guhotora abatutsi bamubangamiye n’abahutu batamushimishije, kuko bigaragara ko amatwara ya Rwabugiri ari yo amumurikira.
Uburiganya bw’ingoma
Igitangaje ni uko muri iyi minsi ingabo za Kagame zifatanyije n’iza Kabila mu kurimbura abahutu baba muri Kivu n’ abatutsi i Kigali, abantu benshi, baracyahugiye mu mpaka z’ibyerekeye ihindurwa ry’ ingingo y’101 y’ itegeko umwami Kagame yishyiriyeho. Bamwe ngo ntashobora kurihindura, abandi ngo hari izindi ngingo zimwemerera kurihindura, nk’ aho Kagame ari umuntu ushishikajwe no kumenya ibyo amategeko amwemerera n’ ibyo atamwemerera. Ibyo ni ukwiyibagiza nkana ko umwami Kagame akora icyo ashaka muri kariya gahugu ke yigarurije ku ruhembe rw’umuheto.
Biteye inkeke cyane rero kubona abanyarwanda benshi, harimo n’abanyabwenge b’ukuri ndetse n’ababyitirirwa, barangazwa n’impaka z’ingingo z’amategeko mu gihe abantu bapfa, nk’aho haba hakiri umuntu waba utarasobanukirwa uburyo Kagame akora. Kagame amaze imyaka hafi 25 yica akarimbura abatutsi n’abahutu, hatagira umuntu n’umwe ushobora kumukoma imbere. Kurangazwa n’impaka z’ihindurwa ry’amategeko Kagame ubwe yishyiriyeho rero ni nko gusiga abana n’impyisi ugasinzira.
Ikindi giteye inkeke ni uko abenshi mu batutsi, (ndetse barimo n’ abiciwe ababo n’inkoramaraso za Kagame) bacyibwira ko ubwicanyi bwa Kagame bo ntacyo bubatwaye, kuko bizwi hose ko yibasira cyane cyane abahutu. Nyamara, niba hari n’abatarashatse kubibona hakiri kare ko Kagame ari umwami w’intambara ufatira urugero kuri Kigeri IV Rwabugiri, ubwicanyi n’umujinya ahorana byagombye kuba bitangiye kugaragariza buri wese ko ingoma ye irimbura abamuteye icyugazi bose, ahereye cyane cyane ku bamuri iruhande ngo badatuma ingoma ye ihungabana.
Iyo Kagame arimbura abahutu nk’uko arimo abigenza muri Kivu ubu nandika, abatutsi n’abahutu benshi barinumira nk’ aho ari ibintu bikwiye kumenyererwa, bikihanganirwa. No ku ngoma ya Rwabugiri ahubwo batangazwaga no kumva hashize ibyumeru bibiri nta muntu watanwze i bwami ngo yicwe urw’ agashinyaguro. Iyo yiraye muri bamwe mu batutsi yikanze ko bamuteye icyugazi, abanyarwanda ni bwo bashiduka igihe gito bati « batutsi nidukanguke Kagame ni umwicanyi ». Abenshi muribuka inyandiko Dr. Theogene Rudasingwa yigeze gusohora muri 2013 igira iti« ABATUTSI DUHUMUKE NAHO UBUNDI KAGAME AGIYE KUTUMARISHA! ». Mu kiganiro yagiranye n’ikondera.info avuga ku rupfu rwa muramu we Rwigara, umuririmbyi Ben Rutabana na we yagize ati « urupfu rwa Rwigara rwagombye guhumura abatutsi ».
Igitangaje rero ni uko abantu bumva izo mpuruza ukagira ngo bagiye gukanguka, ariko na bwo hashira iminsi mike, bose bakongera kwisubirira mu migono, ngo amatora adafifitse, ngo amategekonshinga, ngo iterambere, ngo ubworoherane, ngo imishyikirano, ngo urubuga rwa politiki.
Abatabona ko Kagame arimbura abatutsi n’ abahutu ku rugero rwa Kigeri IV Rwabugiri ni abadashaka kubibona
Yaba Rudasingwa, yaba Rutabana, bombi basobanuye ku buryo buhagije uko ingoma ya RPF itica abahutu gusa, ko n’ abatutsi benshi yabarimbuye. Abo Ben Rutabana abwira rero ni abakomeje gusinzira kandi Rudasingwa nta ko atagize ngo abumvishe ko kuba ari abatutsi bitababera urukingo ku bwicanyi bw’ ingoma ya RPF n’umwami wayo w’ ubwicanyi n’ intambara, Kigeri VI Kagame.
Njye rero ndavuga nti abahumye n’ abasinziriye bibwira ko ingoma ya Kigeri yica abahutu gusa ni abadashaka kureba, kuko kuva kera na kare ingoma ya cyami nta gihe itibasiye abatutsi ikabica ku bwinshi, n’abahutu bo yabicanaga ubugome n’agasuzuguro ndetse n’abo itishe ikanabanena. Kandi umugani w’Abadage, ngo udashaka kubona kumwambika amataratara ni uguta inyuma ya Huye (Wer nicht sehen will, dem hilft keine Brille).
Ushaka kumenya kamere y’ ubutegetsi bw’ Inkotanyi ni ngombwa ko abanza agasobanukirwa aho ziyemeje kuvana icyitegererezo kiranga imikorere n’amatwara yazo. Ku bantu bazi amateka y’u Rwanda kandi, ni bake bashidikanya ko ingoma ya Kagame n’Inkotanyi ze ifata icyitegererezo ku ngoma ya Kigeri IV Rwabugiri wavutse ari Sezisoni mwene Nkoronko. Uretse no mu mikorere n’amatwara, hari kandi byinshi mu mazina n’inyito bigaragarira umuntu wese ushaka kureba, ingoma ya Kagame yigana iya Rwabugiri, haba mu gushoza intambara za buri kanya, haba mu kwica abatutsi no gukandamiza abahutu.
Kuba ingoma ya Kagame ari ingoma ya cyami byo ndakeka ari bake bakibishidikanyaho, cyane cyane nyuma y’ aho abwiriye abagaragu be mu mwiherero ko bose ari ba ‘Ntakavuro’. Nta muntu wakangara abatware b’u Rwanda kariya kageni atiyumvamo ko we ari umwami nyir’u Rwanda. Birazwi ko Inyenzi-Nkotanyi zimitse ubu butegetsi zitahwemye kugaragaza ko zirwanira kugarura ingoma ya cyami, ariko ikaba ya yindi yicisha ubukana, nk’ uko ibimenyetso mu nyito zihaye bigusha kuri Rwabugiri uzwiho kuba yararanzwe no kurimbura uwamutera icyugazi wese:
Icya mbere mu nyito ni uko ingabo za LUNARI zateye u Rwanda kuva muri 1962 kugeza muri 1967 ziyiseInyenzi. Mu by’ ukuri, iryo zina ryari ihinamagambo rivuga « Ingangurarugo ziyemeje kuba ingenzi ». Nk’uko amateka abitwibutsa, Ingangurarugo, zari umutwe w’ingabo bwite zarindaga Rwabugiri (garde prétorienne).
Icya kabiri, cyo gisa n’ aho kidakenewe ibisobanuro ni uko zijya kongera gutera u Rwanda muri 1990, noneho zaje zitwa Inkotanyi, bikaba bizwi hose ko « Inkotanyi cyaneee » ari izina ry’imyato rya Rwabugiri. Ni ukuvuga ko « Inyenzi », ari zo zaje kuba « Inkotanyi », muri iyo myaka yose icyitegererezo gikomeye zikuraho amatwara nta kindi kitari Rwabugiri, umwami waranzwe n’ubugome n’ubwicanyi bukabije, bwarimbuye abatutsi bugahekura abahutu nk’ uko ingero zikurikira zo mu mateka y’uwo mwami zibyerekana :
Kubera intambara Rwabugiri yahoraga ashoza mu baturanyi bose (nk’uko Kagame na we adahwema kuzishoza) imiryango myinshi y’abatutsi yari yarashize, nk’uko Padiri Pagès (umwe mu banditsi ba mbere b’amateka banditse ku by’ ingoma ya cyami yo mu Rwanda) abisobanura agira ati: « Hari ingero zitangwa z’imiryango abantu bayo hafi ya bose bagiye bicwa mu ntambara z’urudaca, ku buryo ababyeyi bahoraga mu miborogo bikoma izo ntambara zabamariraga abagabo zikabahekura n’abana » ( Pagès, 1933 : Un royaume Hamite au centre de l’Afrique, p. 178).
Rwabugiri yari umuntu ugira umujinya cyane, urakara vuba kandi akabangukirwa no kwica. Ubuzima bw’ umuntu nta cyo bwari bumubwiye ariko ukuri kutavuguruzwa ni uko abenshi mu bagwaga muri ubwo bwicanyi bwe cyane cyane ari abatutsi babaga bamwegereye. Abahutu, uretse abaherekezaga ingabo mu bitero, abamugenderaga kure ntibagiraga aho hahurira n’ ubwo bwicanyi bwe (p.179). N’abahutu babaga barayobotse ingoma bakingira inkomamashyi bakamenya umwanya wabo udasagarira ingoma ye, nta cyo Rwabuguri yabatwaraga (mwirebere uko Kagame afata ba Rucagu, Habumuremyi, Bizimana, Murekezi na ba Mukantabana), ariko abatutsi babaga bari ibyegera bye bya hafi kubera imyanya y’ ubutware babaga bafite bamuhoraga iruhande bamukeza, bityo yagira uburakari akaba ari bo yiraramo (op. cit., p. 179). Ibyo byatumaga abatware bakuru bamutinya cyane, kuko yarakazwaga n’akantu gato ntazuyaze kumena amaraso. Ni uko abatware bakuru benshi bashize bishwe ku kagambane, bagatangwa akenshi barezwe ibinyoma bakicwa nta rubanza rubaye ngo biregure.
Sezisoni mwene Nkoronko wiyise Rwabugiri
Ni kuri ubwo buryo Rwampembwe yajugunywe mu rwobo rwa Bayanga (mu Bugesera), Byezimbere Rwabugiri amwahuranya inkota i Gashora, Kabaka, se wa Muyogoma yicirwa i Nyagasozi, naho Muhumuza wari umutware w’ Abagwabiro bo mu Bugoyi, yicwa aboshywe ajugunywa ku rutare rwa Nkuli ruri hafi yo mu Rwankeri. Ubwo bwicanyi bwa buri kanya bwari bwaramenyerewe ku buryo mbere y’umwaduko w’abazungu, ngo nta cyumeru cyashiraga i bwami hadatanzwe umuntu ngo yicwe mu gashinyaguro amenewe amaraso. Iyo hashiraga nk’ibyumweru birenze bitatu nta muntu wishwe, ibyo byafatwaga nk’ ikintu kidasanzwe, ku buryo abantu bagendaga bavuga mu gihugu hose ngo « ni ubuhoro i bwami» (uko byanditswe na, Padiri Pagès, 1933 : p.377).
Ndetse n’abo mu muryango w’i bwami ntiyabareberaga izuba kuko yagiraga ishyari cyane, ntiyemere ko hagira undi muntu abantu bakwishimira cyangwa ngo bamutangarire (ibyo nta muntu bibibutsa?) : Uko ni ko Gacinya (umwuzukuru wa Gagindiro) yishwe, kubera ko bavugaga ko afite abana beza kandi nawe akagira uburanga butuma abantu bamukunda. Ibyo byateye Rwabugiri ishyari rikomeye, maze umunsi umwe Gacinya amugeze imbere amucumita inkoni mu gituza hanyuma aza kwicwa n’icyo gisebe cyarabaye umufunzo.
Abavandimwe ba Rwabugiri, Nyamwesa na Nyamahe na bo ubwabo kuba bava inda imwe na we ntibyamubujije kubohereza kwa Nyamuzinda: Ngo yumvise abantu bavuga ko na bo bashobora kugirwa abami ahita abanogoramo amaso. Naho Nyambibi, umugore we, ngo yamubonye akoresha inzaratsi agira ngo Rwabugiri amukunde, aho kumukunda amukubita inkota. Na Sangano wo mu Bwishaza wari warahaye uwo mugore izo nzaratsi yoherezwa inzira imwe n’uwo yazihaye. Giharamagara, Bihire ndetse na Nkoronko (se wamureze) barishwe bakekwaho ubugambanyi mu rupfu rwa Murorunkwere, wahoze ari umugore wa Nkoronko mbere y’uko aba umugabekazi). Rwatambuga, umutware w’Abashakamba, we bamubaze areba kugeza igihe ashiriyemo umwuka. Abandi bagore ba Rwabugiri na bo byababereye umwaku : Nyiraburunga ( nyina wa Rutarindwa, Baryinyonza na Karara) ndetse na murumuna we Nyiramaroba (nyina wa Kamarashavu) na bo Rwabugiri yarabicishije( abaziza ko ngo batamugaragarije ko nyina Murorunkwere adatwite inda y’ umuhutu Serutenganya). Naho Katebera mwene Nkundiye, akaba umwuzukuru wa Kabego, Rwabugiri ubwe ngo ni we wamwinigiye kandi (uwo Katebera) yari yaraje kumuhakwaho nyuma y’uko (Rwabugiri) yishe se na sekuru.
Muri izi ngero ntanze, nahisemo kwibanda ku batutsi barimbuwe ngira ngo nibutse ko ingoma Inkotanyi zigenderaho nta gihe itishe abatutsi ariko umubare w’abahutu n’abanyamahanga Sezisoni yishe cyangwa akicisha na wo ni munini cyane (Uwashaka kumenye urutonde rw’abazwi yasoma mu gitabo cya Pagès ndetse n’icya Mgr Alexis Kagame).
Uku kwiyibutsa amateka byari bigamije kwibutsa abibwiraga ko ingoma y’abatutsi itica abatutsi, ko gusinzira kutatewe no kubura ibimenyetso ahubwo ko ari ukubyirengagiza. Abakeka ko ibyo Kagame yakoreye ba Kabera na ba Karegeya ari ibyadukiriye, bibuke ko haba Inyenzi (Ingangurarugo), haba Inkotanyi, zabaciriye amarenga zigaragaza ko ziyemeje kugendera ku matwara y’umwicanyi Rwabugiri utarigeze na rimwe azuyaza kurimbura abatutsi.
Umwanzuro
Ingoma ya Kagame, kimwe n’iya Rwabugiri ifatiraho urugero nta gihe itarimbuye abatutsi bashoboraga kumutera icyugazi. Ibyo kandi Shebuja wa karinga abishobora kubera igitinyiro ahabwa n’ubutiriganya bw’ ingoma. Niba hari abatarashatse kubibona, nk’uko Rudasingwa yabyanditse na Rutabana akabivuga, nibakomeza kwirengagiza ibimenyetso bigaragara, bazaba bakina n’urupfu rubagera amajanja. Kwanga gukina n’urupfu ni ukwiyemeza kwigobotora ubutiriganya bw’ ingoma, kuko kagame wenyine nta butwari cyangwa ubumanzi arusha abandi batutsi n’abahutu.
N’ubwo rero mu mujinya we n’urwango rwinshi Kagame ubu agamije kurimbura abahutu mu Rwanda no muri Kivu, imiryango y’abatutsi ishobora na yo kuzarimbuka nko ku gihe cya Rwabugiri nibahugira mu gukeza ingoma bita ko ngo ari iyabo. Naho kurangazwa n’impaka zerekeranye no guhindura itegeko Kagame ubwe yishyiriyeho na byo ni ukwiyibagiza ko ingoma y’umwami w’intambara idashishikajwe n’ibyanditswe mu bitabo kandi yariyemeje gukora uko ibyumva nka Kalinga ya Rwabugiri. Birazwi ko umututsi cyangwa umuhutu uzayibangamira wese itazazuyaza kumuboha akandoyi ikohereza muri Rweru.
Baca umugani mu kinyarwanda ngo akaboko kafashe ingoma ntikarekura kadaciwe. Aho kuguma muri izo mpaka z’itegekonshinga rero, abahutu n’abatutsi aho bava bakagera (baba abari mu Rwanda cyangwa hanze yarwo), bari bakwiye kwiyibutsa ko igitinyiro cya Kagame kitava ku butwari cyangwa ubwenge budasanzwe afite ahubwo gishingiye ku buriganya bw’ingoma. Bityo bakiyemeza kujya ingamba zo kuvana uwo Sezisoni mushya kuri iyo ntebe ya Shebuja wa Kalinga nshya (constitution) atari yabarimbura, kuko we agambiriye kubacamo igikuba gikomeye kugira ngo bahore mu bwoba, bamuramye, yice uwo ashatse, nduzi ko nta we azakiza. Abami baranzwe n’ubwicanyi kurusha abandi, ari bo Ruganzu II (wadukanye Kalinga avuye i Karagwe) na Kigeri IV Rwabugiri, uko ingoma zabo zarangiye birazwi. Uyu wundi Kigeri VI waje yiyemeje kurusha ubwicanyi abo bakurambere be, mumenye ko atari inyuguti zo mu bitabo yiyandikishirije zizamuvana ku ngoma.


text:
Itegeko Nshinga rya Repubulika y’u Rwanda riteganya ko indimi zemewe mu Rwanda kandi zigakoreshwa mu nzego z’ubutegetsi ari IKINYARWANDA, Igifaransa n’Icyongereza. Hejuru y’iri tegeko nyababyeyi rihetse kandi ribumbatiye andi yose rigaruka ku KINYARWANDA, hari n’uburyo umunyarwanda usanzwe yumva kandi yibona muri iyi ngingo iri mu itegeko nshinga.
Umunyarwanda wo ku rwego rusanzwe utaragize amahirwe yo kwiga ngo aminuze, Icyongereza n’Igifaransa bisa n’aho ntacyo bimubwiye ndetse nta n’icyo bivuze imbere ye kuko adashobora kubyandika, adashobora kubivuga nta makaraza kimwe n’uko adashobora kumvikana n’uwamuganiriza azikoresha.
Ikinyarwanda : Ingobyi ihetse umuco n’ubuzima
N’ubwo bimeze bitya kuri izi ndimi zombi mvuze hejuru(Igifaransa n’Icyongereza) siko biri ku KINYARWANDA. Umunyarwanda ukomoka ku babyeyi bombi b’abanyarwanda iyo akivuka, ageze mu gihe cyo kwiga ururimi avuga IKINYARWANDA kandi akakivuga neza kuko ururimi rw’ababyeyi bakubyara nta masomo ahambaye uba ukeneye kugira ngo uruvuge uko bikwiye.
Uko umwana agenda akura, ajyana n’abandi bana kuvoma, gutashya, kwahirira amatungo, kwiga, ururimi rurushaho kumuryohera no kumubera ubuzima iyo abo bahura baruvuga kimwe nawe kandi bitanga umunezero muri rubanda iyo imvugo ari imwe ku bantu benshi mu bihe bitandukanye.
Iyo umwenegihugu ageze mu myaka yisumbuyeho agenda akomeza kubona ubukungu bw’ururimi rwe kandi ariko ntabiteho igihe cye kinini mu kubitekerezaho. Urugero : Iyo uhora ujya mu Misa ukumva Padiri ayisoma mu KINYARWANDA cyiza cyiza, ntushobora gutekereza ko aramutse ayisomye mu Cyongereza utakumvamo na busa kuko buri gihe bayisoma mu rurimi rwawe.
Iyo ku murenge habaye ibirori nko gusaba umugeni, kwita umwana, guhana inka, habaye ibyago nko gushyingura uwitabye Imana ukumva barakoresha IKINYARWANDA nta buzima n’umunezero biruta ibi byombi. Izi ngero zose n’izindi SHIKAMA itabahaye ariko dutekereza ko muzizi, nibyo byose tubumbira hamwe tukabyita ingobyi ihetse umuco n’ubuzima by’umwenegihugu.
Kuva mu 1994 agatsiko ka FPR kagaragaje ibimenyetso byo gusenya umuco w’u Rwanda
SHIKAMA tumaze iminsi dukurikirira hafi icyo abanyarwanda batandukanye bavuga kuri iyi politiki y’amanjwe n’urukozasoni ya FPR yo gusisibiranya IKINYARWANDA. Iyo wumvise ibyo abanyarwanda batandukanye bavuga, uhita ubona bose bahurije ku kintu kimwe : «NIMUREKE KUDUKORERA KU RURIMI NTA WABIBASABYE».
Muri uku gutsembera abashaka gusisibiranya IKINYARWANDA hari n’abo ubona cyangwa ukumva batabyumva nyamara muri SHIKAMA ntitwahwemye kubereka amahano atabarika yagiye akorwa na FPR guhera yafata ubutegetsi mu Rwanda mu 1994 ku buryo byashobokaga ko n’IKINYARWANDA bagishwanyaguza none birashyize birabaye.
Muri izo ngero z’ibikorwa bakoze twavugamo : Guhindura ibirango bya repubulika : Hano ni ukuvuga ibendera, indirimbo yubahiriza igihugu n’ikirangantego cya repubulika : Uretse ko abantu baryumyeho ntihagire ukopfora, ariko abakuru kandi basobanukiwe babibonye nk’akumiro. Kuva mwabaho mwigeze mwumva abenegihugu batemera ubwigenge igihugu cyabo cyahawe ???
Nta munyarwanda n’umwe ufitanye ikibazo n’IKINYARWANDA
Ikindi kintu cyashobeye abanyarwanda hafi ya bose ni ukuntu u Rwanda rufite ibibazo akangari ariko abanyapolitiki bakabirengaho bakajya gucyemura ikibazo kidahari kitanigeze kizamurwa n’umuturage n’umwe. Kuva mu Bweyeye ugaca i Nyagatare, ukanyura Rubavu ukuburukira ku Rusumo rwa Kirehe abanyarwanda bose barumvikana hadakenewe umusemuzi.
Ntabwo rero byumvikana ukuntu iki kibazo kidahari cyibarutswe n’abanyapolitiki batazi ibyo bakora baniha inshingano batatumwe kandi hari ibindi byinshi bakorera abanyarwanda bakanezerwa. Ese byari ngombwa gufata icyemezo ukabona gusaba abaturage inama nyuma, cyangwa mu miyoborere myiza ibyiza ni ukubanza kubaza rubanda ikamara impaka?
Abategetsi bo mu gatsiko ka FPR nabo ntibabyumva kimwe!!!
Abayobozi b’inteko nyarwanda ishinzwe kubumbatira ururimi n’umuco baravuga ko badashobora kwisubiraho kuko ibyo bakoze byose ari byo kandi bikwiye. Minisitiri w’umuco na siporo HABINEZA Yozefu we arabusanya nabo cyane kandi ariwe ubakuriye akavuga ko bibaye ngombwa bashobora no gusinyura ngo kuko usinya ari nawe usinyura.
Iyi mvugo ya Nyakubahwa Minisitiri HABINEZA Yozefu irerekana kandi igasobanura ko ibyo batangaje ashobora kuba yarabigizeho ingingimira, atabisobanuriwe uko bikwiye cyangwa ndetse ashobora kuba ataranabimeneshejwe kimwe n’uko uru rwego rushobora kuba rufite urundi rwego rurukoresha(ruruvugiramo) MINISPOC ya minisitiri HABINEZA Yozefu cyangwa itatinyuka kuvuguruza.
Impamvu za politiki zishobora kuba zibyihishe inyuma
Ubundi amategeko y’igenamajwi yigishwa mu mashuri abanza, ayisumbuye na Kaminuza kuri bamwe agena uburyo inyuguti zimwe na zimwe ziburizwamo imbere cyangwa inyuma y’izindi bitewe n’uko ijwi risohoka mu kanwa k’uvuga kandi bigakorwa kugira ngo hanozwe imvugo bityo ubwirwa abashe kumva ubutumwa neza aribyo twita INGAMBO.
Ibi ndatekereza ko abakoze iri sisibiranya bari babizi neza ndetse cyane kuko baminuje mu rurimi rw’IKINYARWANDA. Ariko politiki ni ikindi, urebye amagambo amwe bahinduye ururimi rurahita ruvugika nk’IKINYAMURENGE cyangwa IKINYANKORE.
Kubera ukuntu abanyamurenge bahemukiwe na FPR ubu bakaba barabihiwe baba abafashwe bugwate mu Rwanda ndetse n’abahungiye ahandi FPR ishobora guhindura IKINYARWANDA ikakigira IKINYAMURENGE kugira ngo ibereke ko yabeguriye u Rwanda bityo kwagura imipaka ikagera i Mulenge bizaborohere kuko ururimi ruzaba ari rumwe muri gahunda ya empire Hima-Tutsi Kagame akomeyeho.
Impamvu ya kabiri ni uko agatsiko ka FPR kaba gashaka gukama no kunyunyuza abanyarwanda udufaranga bari basigaranye(nako badafite). Bibaye itegeko bazahita bategeka ko ibitabo byigirwamo ikibonezamvugo n’ibihekane byahindurwa maze icapiro rya FPR rikabona isoko ryo kwandika ibyo bitabo byinshi cyane.
Impamvu ya gatatu ni uko mu guhindura amazina Urugero Kanyamibwa →Kanyamibga aho W ihindaka G / a
FPR itagira isoni ishobora gusaba ko abaturage bose bafite amazi yahinduwemo ibihekane bakongera gukorerwa INDANGAMUNTU n’INZANDIKO Z’INZIRA bityo hakongera kwinjiza izindi noti nyinshi mu mufuka wa FPR. Ibi byose ni ibyo SHIKAMA dukeka ko bishoboka kandi twibwira ko bitazatinda kwigaragaza.
Ikindi ni uko habayeho no gusuzugura no kwirengagiza amasezerano Kiliziya Gatulika yagiranye na Leta y’u Rwanda ku gihekane cya BG mu masezerano yo kugura i Kabgayi (agasozi KA-BGAYI). Ayo masezerano ateganya ko abantu bose, ahantu hose n’ibintu byose byumvikanamo igihekane cya BW byandikwa bityo uretse agasozi KA-BWAYI kihariye kwandikwa mu ijambo KABGAYI. Ese ibi byose abo muri iyi nteko barabyibutse cyangwa barabyibagiwe? Ese Vaticani ibareze batsinda uru rubanza?
Impera y’ingoma mpotozi n’intangiriro y’impinduramatwara IKARAMU
Urebye akarengane abanyarwanda bakomeje gukorerwa, ukareba n’ukuntu uru rurimi rwacu turukomeyeho nta n’umwe uvuyemo, biragaragara ko impinduramatwara ya rubanda ishoboka cyane biciye mu IKARAMU kuko buri wese iyo wumvise uburyo abyumva bisa n’aho yiteguye kugaragaza ukuntu atsimbaraye ku rurimi rw’abakurambere be.
Niba abo mu nteko y’ururimi n’umuco batisubiyeho ngo barekere IKINYARWANDA uko gisanzwe cyane ko nta wigeze ababwira ko kirwaye, kimugaye cyangwa kiri mu nzira yo gucika, birashoboka cyane ko abanyarwanda bashobora kwitabaza ububasha bifitemo bagaharanira uburenganzira bw’umwenegihugu ku rurimi gakondo rwe kuko kuvangira ururimi ni intangiriro yo kwica umuco kandi kwica umuco w’abenegihugu bibanziriza kurimbura iyo mbaga ibeshejweho n’uwo muco gakondo.
UDAHEMUKA Eric
www.shikamaye.blogspot.com/
Shikama ku Kuri na Demukarasi(SKUD)


text:
May 05, 2014 Pastor Rugamba Ernest Abahanzi Comments Off on Umusozi Mama Paccy yasebeyeho niwo yaserukiye amurika Album DVD,Reba amafoto
Umuhanzikazi Mama Paccy aho yaciye incuro kur’iki cyumweru taliki 4 Gicuransi 2014 niho abereye Umu bossi (umuntu wubashywe) kandi utunze benshi mu gihe mu myaka yashize benshi bamubonaga nk’utazagira icyo azimarira ,ubwo yacuruzaga agataro ku muhanda ndetse akaba yarigeze no kubwira umubyeyi umwe hano mu Mujyi ati Mama wangurira undi akamusubiza ati Sindi Mama wawe.
Mu gitaramo cyo kumurika umuzingo we w’amashusho wa mbere Turi Abanyamugisha ugizwe n’indirimbo zihimbaza Imana cyari kitabiriwe na benshi mu banacuruzanije nawe agataro bakaba bahamije ko ari Mama wabo
Kuva saa saba zamanywa ku rusengero rwa SEREFAT Kimironko mu Murenge wa Kimironko mu Karere kaGasabo habereye igitaramo kimbaturamugabo cyo kumurika indirimbo z’amashusho Turi abanyamugisha kikba kitabiriwe n’abahanzi b’ibyamamare hano mu Rwanda no hanze ya rwo nka Uwiringiyiman Theogene bakunze kwita Bosebabireba ,Mugabo Venuste ,Kabaganza Liliane ,Mama Zuru n’abandi batandukanye abanyamakuru,abatunganya imiziki(Producers) .
Goreth Uzamukunda n’Umuhanzi Emille Nzeyimana nibo batahabonetse mu gihe bari barijeje abakunzi ba Mama Paccy ko bazahagera,Gusa Mama Paccy yanejejwe n’uko umuhanzikazi Kabaganza yaje kumufasha.
Isange.com yamubajije ku byo ateganya nyuma y’ikigitaramo adusubiza mur’aya magambo Ubu mfite imbaraga ngiye gukora mfite umutuzo kuko mbonye nshyigikiwe,ubu ngiye kujya nkora ibitaramo bitandukanye,kandi mfite intego yo kuzafasha impfubyi n’abapfakazi kubera nange nabinyuzemo .
Aho wasebeye niho userukira ,niyo mpamvu Imana ingaragariye hano I Kimironko ikaba itaranyambukije ngo ibinkorere ndikure ya hano ikaba ibikoreye hafi y’abantu banzi,wabonye ko abo twacuruzanyije agataro baguze amasede n’impano bampaye .
Uyu muhanzikazi yanasobanuye impamvu zo kuba yitwa Mama Paccy ati Abana banjye bitwa amazina arimo inyuguti ya P aho Uw’imfura yitwa Dusengimana Pascsaline,Umukurikira yitwa Uwasabwimana Pacific , hakaza Dusengimana Pascal , bucura bwanjye akitwa Byiringiro Patrick, Izi nyuguti P4 (za P enye) Ni inyamugisha.
Umwanditsi: Pastor Rugamba Ernest,ni Umuyobozi mukuru akaba n’umushumba mu muryango wa Gikristo ayoboye witwa Schilo Light Ministries ufite ikicaro ku Gisozi,anakora ibiganiro by’abashakanye kuri Radio Umucyo buri munsi mu gitondo.
happy wheels
Jun 24, 2017 0Share this on WhatsApp Ntawe utabona ko muri iki gihe amafaranga yabuze. Iyo uganiriye na bamwe mu banyarwanda bakubwira ko barya rimwe ku munsi, abandi bakakubwira ko bagabanije ingano y’ibyo baryaga kugira ngo bazigamire iby’ejo. No mu nsengero hageze ibura ry’amafranga (Crise) ku buryo abapasiteri benshi bagenda bahindura uburyo basabamo abayoboke babo amafaranga ariko bakoresheje […]
Jun 16, 2017 2Share this on WhatsApp Nyakubahwa Muvuzigi w’Itorero rya ADEPR mbanje kubasuhuza! Njyewe ubandikiye nitwa Intumwa y’Imana Paulo wa 5 (Utari uwo muri Bibiliya) Mbere ya byose mbanje kwifatanya namwe mu kwishimira inshingano nshya muherutse guhabwa kugira ngo muragire umukumbi w’Imana. Mu by’ukuri nashimishijwe cyane nuko ari mwe mwahawe kuyobora Itorero mu gihe cy’inzibacyuho. Itorero rimaze […]
Jun 24, 2017 0Share this on WhatsApp Ntawe utabona ko muri iki gihe amafaranga yabuze. Iyo uganiriye na bamwe mu banyarwanda bakubwira ko barya rimwe ku munsi, abandi bakakubwira ko bagabanije ingano y’ibyo baryaga kugira ngo bazigamire iby’ejo. No mu nsengero hageze ibura ry’amafranga (Crise) ku buryo abapasiteri benshi bagenda bahindura uburyo basabamo abayoboke babo amafaranga ariko bakoresheje […]


text:
Bamwe mu baturage batuye mu murenge wa Busasamana mu karere ka Rubavu barashinja ubuyobozi bw’umurenge kubahatira gusezerana bwa kabiri kandi bo bemeza ko basezeranye n’abo bashakanye.
Aba baturage bemeza ko iyo bagiye kugira icyo basaba ku murenge bamwe mu bakozi b’umurenge bareba mu bitabo bababura bakabasaba ikigaragaza ko basezeranye n’abagabo babo babibura bakabirukana ngo babave mu maso.
Umwe muri bo yagize ati “Hari igihe cyageze noneho bashyiraho amahirwe yo gusezerana mu gihiriri (muri rusange) turasezerana, mu mwaka wa 2007; gusa nyuma batubwira ko bagira ikibazo cyo kutatwandika mu gitabo cy’irangamimerere, ubu iyo tugiye gusaba serevisi cyangwa umugabo yacuye inshoreke bakubaza yatangiye kuguharika bakakubaza ibigaragaza klo mwasezeranye wabibura bati tuve mu maso.”
Uwimana Angelique aragira ati “Urye nabi wambare nabi ushaka kugera ku kintu runaka noneho umugabo aharare umukobwa ukiri muto nuvuga ngo uri ‘indaya nta kigaragaza ko twasezeranye’… ubwo rero hari ubwo tujyana ikibazo dufite bakatubwira ngo nta kigaragaza ko twasezeranye batureba mu bitabo ntibatubone ubwo rero bakadusaba gusezerana bwa kabiri.”
Aba baturage cyane cyane abagore barahangayitse bavuga ko ubuyobozi bwari bukwiye gushaka ikindi gisubizo ku bitabo by’irangamimerere bivugwa ko byabuze batabanje gusezerana bwa kabiri.
Aba bagore bavuga ko hari abagabo bumva ko ibitabo byapfuye bagashyira imbaraga mu gushaka inshoreke bo bakababwira ko ibyabo byapfuye bazisezeranira n’abakiri bato.
Umunyamabanga Nshingwabikorwa w’Umurenge wa Busasamana Kazendebe Hertier, ahakana ibyo aba baturage bavuga akemeza ko nta bushobozi umurenge ufitiye bwa tuma basaba abaturage gusezerana bwa Kabiri.
Akomeza ahamya ko hari umugore umwe utaragaragaraga mu gitabo cy’irangamimerere akisabira gusubiramo.
Yagize ati “Ntabwo twigeze dusaba bamwe mu baturage gusezerana bwa kabiri usibye umugore waje kutugezaho ibibazo ahura na byo kubera nta kigaragaza ko yasezeranye yisabira kongera gusezerana n’umugabo we mu rwego rwo kurwanya guharikwa gusa nta mwanuzro wafashwe n’umurenge wo gusezeranya bwa kabiri.”
Yemeza ko kubera abantu basezeranye muri rusange ari benshi bagenda bagaragaza ko bahura n’iharikwa aho umugore ugaragara mu gitabo cy’irangamimerere afashwa, utagaragaramo n’iyo yaba avuga ko yasezeranye ntacyo bamufasha.
Umunyamabanga Nshingwabikorwa w’Umurenge wa Busasamana Kazendebe Heritier, amara impungenge aba bagore avuga ko barimo gukusanya amakuru azabafasha kumenya neza abasezeranye.
Ati “Nitumara kubona amakuru ahagije ku baba barasezeranye bazafashwa kubona ibyangombwa bigaragaza ko basezeranye, ibi twabikoze mu rwego rwo gukumira ibyaha by’ubushoreke bigaragara muri kano karere kuko iyo umugore yasezeranye n’umugabo aba ufite umutekano ko hagize n’ikiba yarega nk’umugore w’isezerano.”
Sinamenye Jeremie umuyobozi w’akarere ka Rubavu, avuga ko bagiye gushyira imbaraga mu bukangurambaga ku gushinga ingo abantu babanje gusezerana imbere y’amategeko kugira ngo abashakanye barusheho gutegura neza ejo hazaza heza hirindwa amakimbirane ashingiye ku buharike.


text:
Ibintu umusore yakorera umukobwa agahora amwiyumvamo cyane
Ibyo umusore wifuza kwigarurira umutima w’umukobwa yakora
Ibituma umuhungu arushaho gukundwa n’umukobwa bakundana
Ibyo wakora bigatuma umukunzi wawe atifuza ko mwatandukana
Ibi ni ibintu ushobora gukorera umukobwa mukundana agahora agukunze ukagira ngo wamwibaburiyeho.
1.Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy.
2.Ikindi ukwiye kumenya ni uko abakobwa banga abasore bababwira amagambo menshi adasobanutse, byongeye ntibishimira abasore batiyubaha igihe cyose bari kumwe.
3.Abakobwa hafi ya bose bakunda kwiyumva no kwibona bafatwa nk’abadasanzwe (special) imbere y’abasore bakunda, n’ubwo ngo akenshi batabyerekana.
Abakobwa ntibakunda abasore bagira umwanda, mbese batiyitaho.
4.Burya ngo abakobwa benshi bakunda gusomwa ku kiganza mu gihe bidakozwe mu kavuyo n’ubwo ngo badashobora kuvuga ko babikeneye cyangwa se ko babikunda.
5.Menya ko mu gihe usangije umukobwa mukundana ubuzima bwawe cyangwa se ukamubitsa andi mabanga ngo ahora abyibuka iteka kandi akabiha agaciro, kabone n’ubwo mwatandukana.
6.Abakobwa bakunda ko incuti zabo zibahamagara mu mazina yabo bwite, rimwe na rimwe igihe bicaye batuje umusore akamuhamagara gahoro mu ijwi rituje kandi amureba mu maso.
7.Muri kamere y’abakobwa habamo ikintu cyo kwihagararaho no gukunda guhabwa agaciro.
8.Burya ngo iyo umukobwa avuze “oya” iba ari “oya”, ntibakunda umuntu uhatiriza cyane.
9.Bashimishwa n’uko incuti zabo zibasoma abandi bagenzi babo babibona kuko ngo bigaragaza ko bitaweho cyane kandi ko barutishwa abandi.
10.Bakunda abantu bababwira babahanze amaso.
11.Abakobwa bashimishwa n’uko abasore bakundana baza kubagisha inama kuko ngo bibereka ko ari abo kwizerwa.
12.Abasore batekereza ko iyo baterese bigacamo nta yindi mvune iba isigaye ariko burya ngo abakobwa bashimishwa no kubabona bakora cyane kuruta mbere kuko ngo byerekana ko bagikunzwe kandi urukundo bakarwiyumvamo kurushaho.
Musore n’uramuka ukoze ibi bintu umukobwa akakwanga uzamenye ko atanyurwa ntawamushobora.
Meddy yasobanuye byinshi ku ndirimbo “Ntawamusimbura” bamushinja gushishura...
Umunyarwandakazi w’umunyamideli Mimi Mirage yatsinze bagenzi be bahuriye...
Eh Abasore na Bagabo batera abakobwa Inda bakazihakana [ Akabo kashobotse ]...
Depite Mukayisenga Françoise yitabye Imana aguye mu bitaro bya Gisirikare i...
Umunyarwandakazi Shaddy Yashyize Hanze Ifoto ari Kumwe na Diamond Mucyumba...
25-06-2017br>
Mpayimana Philippe uvugwaho gupfobya Jenoside yageze aho atanga...
24-06-2017br>
Dr Gerard Gahima yandagaje bamwe mu bashaka gupfobya no guhakana Jenoside...
24-06-2017br>
Bombori-Bombori mu Ishema Party : Uwitwa Muzungu Pierre yandikiye Padiri...
23-06-2017br>
Ingabo z’u Rwanda zirashakisha Uruhindu abagabye Igitero i Rusizi...
22-06-2017br>
Diane Rwigara yaretse NEC ko afite ’ Ubwenegihugu bw’Ububiligi ’ ngo akaba...
21-06-2017br>
Kagame yagaragaje ko yagakwiye kuba ahereza undi ubuyobozi ariko FPR...
20-06-2017br>
Amabanga y’Ubuto bwa Kagame [ Secrets de Jeunesse ]
12-06-2017br>
Uko Perezida Kagame yasubije umukobwa w’ Umunya Mali wibaza niba yabona...


text:
Ubuyobozi bw’umurenge wa Murambi mu karere ka Karongi buravuga ko bukeneye umuhanda “umukara” uhuza Kirinda na Nyanza ya Butare kuko uwo muhanda ufite amateka kandi ukaba ari nyabagendwa.
Umuhanda w’umukara bishatse kuvuga kaburimbo, gitifu w’umurenge wa Murambi mu karere ka Karongi Niyihaba Thomas yavuze ko ukenewe kubera ko ari umuhanda w’ingirakamaro dore ko uhuza uturere tubili Karongi na Nyanza unyuze i Kirinda ho mu kagari ka Shyembe.
Niyihaba Thomas yavuze ko bakeneye uwo muhanda, ubwo yakiraga abayobozi batandukanye bari bagiye gusoza icyunamo cya jenoside yakorewe abatutsi muri Mata 1994, umuhango wabereye mu murenge wa Murambi ku rwego rw’akarere.
Muri abo bayobozi, harimo Intumwa ya Rubanda Rwabuhihi Ezechias, ukomoka ahahoze ari muri perefegitura ya Kibuye (Karongi). Rwabuhihi yijeje ubuyobozi bwa Murambi ko hari icyizere ko uwo muhanda uzashyira ugakorwa, kuko nawe yemeza ko ufite amateka akomeye. Yabisobanuye agira ati:
Uyu muhanda wa Kirinda ni umuhanda mpuzamahanga kuva na kera kuko wahuga u Rwanda na Zaire (RDC) kandi wari nyabagendwa mu gihe cy’ubukoloni.
Ibi Depite Rwabuhihi yabivuze nk’umuntu uhazi neza yize amashuli abanza, mbere y’uko ababyeyi be bahungira i mahanga bahunze ubwicanyi bwari butangiye gukorerwa abatutsi mu gihe cy’ingirwa-mpinduramatwara yo mu 1959.
Rwabihihi ngo yizeye ko uriya muhanda ntakabuza uzageraho ugakorwa, kuko n’uhuza Karongi Nyamasheke na Rusizi nawo watangiye gukorwa kandi ukaba ari mpuzamanga kuko uhuza u Rwanda na Congo unyuze muri utwo turere uko ari dutatu.


text:
Mu Karere ka Muhanga kimwe n’ahandi hose mu gihugu hatangijwe icyumweru cyahariwe gahunda ya Girinka, aho mu Murenge wa Kibangu hatanzwe inka 40, abazihawe basabwa kuzitaho, bibutswa ko uko itungo ryitaweho ariko ritanga umusaruro.
Muri uyu muhango wo gutangiza icyumweru cyahariwe gahunda ya Girinka umuyobozi mu kigo cy’igihugu gishinzwe ubuhinzi n’ubworozi, RAB, Dusabirema Sylidion, yabagarutse ku kamaro kanini ubworozi bufitiye Abanyarwanda, avuga ko hari bamwe usanga bahabwa inka ariko ntibaziteho ahubwo bakavuga ko baragiriye abandi, cyane iyo babwiwe ko nizororoka bazoroza bagenzi babo.
Kuri we akavuga ko abavuga ayo magambo birengagiza nkana abo Girinka imaze kugirira akamaro kuva yatangira, akaba asaba abaturage kwita ku nka zabo kuko ari bwo zitanga umusaruro ushimishije.
Yagize ati “Izi Nka muhabwa, muzihabwa kugira ngo muzifate neza kandi zibasigire umusaruro, bityo imiryango yanyu nayo yiteze imbere, ariko iyo umuntu ahawe inka ntayifate neza aba yihima kuko ni we baba barahisemo ugomba korozwa mbere y’uko yoroza abandi, iki cyumweru kitubere icyo kwisuzuma no kureba ko inka duhawe tuzifashe neza».
Murekezi Gaspard wari uhagarariye ubuyobozi bw’Akarere ka Muhanga muri uyu muhango, avuga ko kuba bahawe izi nka byerekana agaciro bahawe n’Umukuru w’Igihugu Paul Kagame.
Yabasabye guharanira iteka ko izi nka zagera ku mubare munini w’abandi baturage bagifite ubushobozi buke. Ati «Izi nka muhawe ni iz’agaciro gakomeye, mukwiye kuzitaho kugira ngo zizagire icyo zibasigira kuko abazibaha bashaka kubakura mu buzima musanzwe murimo mugatera intambwe mugana imbere».
Uwizeyimana Marthe utuye mu Kagari ka Gitega, Umudugudu wa Kaziba, avuga ko kuva gahunda ya Girinka yatangira yahawe inka imwe arayorora, akavuga ko kuri ubu afite zirindwi zikomoka kuri iyi imwe yahawe kandi ko amaze kwiteza imbere mu birebana n’ifumbire ndetse n’amata zikamwa.
Yagize ati “Nta nzu nagiraga ariko kuva batangira kutworoza byatumye nubaka inzu, nkaba mfite ubuzima bwiza njye n’umuryango wanjye, kandi urugo rufite imibereho myiza ntirugira amakimbirane.»
Iki gikorwa cyo gutanga inka Akarere ka Muhanga kazagifatanya n’itorero ry’Abangilikani mu Rwanda, Diyosezi ya Shyogwe, ndetse bagafatanya no mu guhugura abahawe inka mu rwego rwo kugira ngo barusheho kuzifata neza.
Insanganyamatsiko y’iki cyumweru iragira ti “Dushyigikire gahunda ya Girinka, tworozanya, dushyigikira ibyegezweho.”


text:
Abayobozi 32 ba komite nyobozi y’ishyaka ry’Iterambere n’ubusabane (PPC) ku rwego rw’UMujyi wa Kigali n’Uturere tuwugize bari gukarishya ubwenge ku miyoborere mu rwego rwo kwitegura n’amatora ari imbere.
Kuri uyu wa Gatandatu tariki ya 31 Ukwakira 2015 ni bwo batangiye amahugurwa y’umunsi umwe, agamije kubongerera ubumenyi ku mikorere y’igihugu n’ imiyoborere myiza na politiki.
Umunyamabanga mukuru w’ishyaka rya PPC, Depite Karemera Jean Thiery yabwiye IGIHE ko aya mahugurwa azafasha abayoboke ba PPC kumenya byimbitse uruhare bafite mu mizamukire y’igihugu cyabo.
Ati “ Icya mbere azabafasha kumva uruhare rwabo mu mizamukire y’igihugu no mu kugena politike y’igihugu no kumenya aho igihugu kigana yewe n’uruhare rwabo ku buryo bumva ko nabo ari inyongeragaciro muri politique y’igihugu”.
Uwizeyimana Agnes uhagarariye PPC ku rwego rw’umujyi wa Kigali, we yagize ati “ Aradufasha ibintu byinshi by’ingenzibirimo nko kwibukiranya ku nshingano zacu ,kugira ngo tunamenye aho gahunda z’igihugu ziba zigeze kandi tunasobanukirwa aho cyerekeza n’uko tugomba kujya tuyobora bagenzi bacu”.
Muri aya mahugurwa y’ishyaka PPC akaba yatanzwemo ibiganiro bitatu; birimo uruhare rw’urubyiruko mu iterambere ry’igihugu, icy’uruhare rw’umugore mu iterambre ndetse n’ikiganiro cy’aho igihugu kigeze mu kubahiriza ihame ry’uburinganire bw’umugore.